title: Aseveliakseli

text: Neuvostoliitto suhtautui aikanaan kriittisesti aseveliakseliin epäillen sen pyrkivän lopettamaan Suomen puolueettomuuden, YYA-sopimuksen sekä vievän Suomen läntiseen sotilasliitto NATO:on. Tämän vuoksi aseveliakselille perustuneet hallitusratkaisut eivät osoittautuneet kovin pitkäikäisiksi, koska Suomessa länsi-integraation turvaamisen lisäksi arvostettiin myös YYA-sopimuksen hengessä kasvanutta bilateraalikauppaa Neuvostoliiton kanssa, joka ilman täyttä kaupallista kilpailua tarjosi merkittäviä vientimahdollisuuksia suomalaisille suuryrityksille, jotka käyttivät suomalaisia pieniä- ja keskisuuria yrityksiä alihankkijoinaan.


title: Aseveliakseli

text: Asevelipolitiikan painopiste oli SDP:n sisällä oikeisto- ja vasemmistohakuisten sosialidemokraattien välisessä kilpailussa. Aseveliakselin modernein muoto on sinipuna, missä osa sosialidemokraateista kannattaa nopeaa ja syvällisempää länsi-integraatiota mm. EU- ja NATO-jäsenyyden muodossa sekä kiinteää transatlanttista yhteistyötä.


title: Aseveliakseli

text: Merkittävimpiä aseveliakselin ilmentymiä oli Veikko Vennamon kokoama tukirintama presidenttiehdokas Olavi Hongan taakse. Olavi Hongan presidenttiehdokkuutta tuettiin vahvimmin Kokoomuksessa, SDP:ssä, Kansanpuolueessa, RKP:ssä sekä Vennamon omassa puolueessa, Suomen Pientalonpojissa.


title: Aseveliakseli

text: Aseveliakselin vaikutus näkyi ehkä selvimmin Tampereella, jonka kunnallispolitiikkaa SDP ja Kokoomus hallitsivat vuoden 1945 kunnallisvaaleista 1980-luvulle. Tamperelaisen aseveliakselin loivat SDP:hen kuulunut kaupunginjohtaja Erkki Lindfors ja Kokoomukseen lukeutunut kaupunginvaltuuston puheenjohtaja, opettaja Lauri Santamäki. Miesten katsottiin tasapainottaneen toisiaan, mikä takasi aseveliakselin menestyksen. Lindfors oli määrätietoinen ja periksiantamaton, ajoittain kovaotteinen ja häikäilemätönkin johtaja, kun taas Santamäki oli rauhallinen ja sovitteleva kunnallispoliitikko, joka mielellään puntaroi vaihtoehtoisia ratkaisumalleja kulloinkin ajankohtaisiin ongelmiin. Aseveliakselin taustatukena oli Tukholmasta Tampereelle vuonna 1956 palannut päätoimittaja Arvo Tuominen.


title: Aseveliakseli

text: Erkki Lindforsin kuoltua 1969 hänen "napansa" aseveliakselissa peri uusi kaupunginjohtaja Pekka Paavola. Lopullisesti tamperelaisen aseveliakselin on sanottu murtuneen Tampereen ensimmäisen pormestarin vaalissa syksyllä 2006.


title: Aseveliakseli

text: Aseveliakselin aikaansaannoksina pidetään Tampereen yliopistoa, Tampereen teknillistä korkeakoulua, Tampereen jäähallia, Tampereen yliopistollista sairaalaa ja Yleisradion TV2:n studioita Ristimäessä. Välillisesti aseveliakseli vaikutti myös Pirkanmaan nousuun merkittäväksi talousmaakunnaksi.


title: Pimpinone

text: Pimpinone on Georg Philipp Telemannin säveltämä ooppera, joka kantaesitettiin vuonna 1725. Vaikka Telemannin työt muuten ovat hyvin teutonisia luonteeltaan, tämä hänen tunnetuin oopperansa on italialaistyylinen kevyt komedia. Se on intermezzo, saksaksi "Zwischenspiel". Se esitettiin ensi kertaa säveltäjän Händelin oopperasta versioiman Tamerlanon yhteydessä.


title: Pimpinone

text: Pimpione oli hyvin suosittu omana aikanaan ja viihdyttävän musiikkinsa sekä lyhyytensä (ooppera kestää vain hieman yli tunnin) vuoksi sitä on esitetty meidän päiviimme asti. Telemann sävelsi teokselle jatko-osan, "Pimpione, Die amours der Vespetta", vuonna 1727, mutta sen partituuria ei ole koskaan löydetty.


title: Pimpinone

text: Pimpionessa säveltäjä kehittelee tehokeinoja, joista oli tuleva yleisesti käytettyjä koomisessa oopperassa aina pitkälle seuraavalle vuosisadalle asti. Näihin kuuluvat muiden muassa:


title: Pimpinone

text: Parhaaseen opera buffa -tyyliin, melodiat ovat kevyitä, vokaaliosuudet kirjoitettu mukavasti hypähteleviksi ja hahmot ovat sympaattisia. Oopperassa on elementtejä myös kansanmusiikista, jota ei juuri ollut tätä ennen käytetty hampurilaisten säveltäjien keskuudessa.


title: Pimpinone

text: Huonesiivooja Vespetta on etsiskellyt rikasta aviomiestä. Hän tapaa Pimpionen, rikkaan ja hyväuskoisen kauppapatruunan joka puolestaan etsii palvelijatarta. Viehkeän ulkomuotonsa ja imartelunsa ansiosta tyttö saa paikan.


title: Pimpinone

text: Vespetta uhkoaa ottaa lopputilin koska työ on liian raskasta ja koska ihmiset ovat juoruilleet heidän mahdollisesta suhteestaan. Pimpione tarjoutuu naimaan hänet ja Vespetta suostuu sillä ehdolla, että saa muhkeat myötäjäiset.


title: Pimpinone

text: Vespetta on naimisissa mutta onneton - hän haluaisi käydä ulkona ja pitää hauskaa. Pimpione uhkaa antaa hänelle selkäsaunan, mutta Vespetta ei ole milläänsäkään vaan heittää omat uhkauksensa peliin. Vespetta muistuttaa, että heidän avioehtonsa sanelee avioeron sattuessa myötäjäisten tulevan hänelle. Pimpione alistuu kohtaloonsa.


title: Aero L-29 Delfin

text: Aero L-29 Delfin on Aero Vodochody -lentokonetehtaan valmistama sotilaallinen suihkuharjoituskone, jota käytti 1960-luvulla koko Varsovan liitto. Se oli ensimmäinen Tšekkoslovakiassa suunniteltu ja valmistettu suihkumoottoreilla varustettu lentokone. Koneen NATO-koodi on "Maya".


title: Aero L-29 Delfin

text: 1950-luvun jälkipuolella Neuvostoliiton ilmavoimat etsivät suihkuharjoituskonetta, jolla korvata harjoituskoneet, joissa oli mäntämoottori ja potkuri. Tämä tutkimus laajeni koko Varsovan liiton suihkuharjoituskoneeksi. Aero rakensi prototyypin XL-29. Sen suunnittelivat Z. Rubliè ja K. Tomáš. Sen ensilento tapahtui 5. huhtikuuta 1959. Tällöin sen voimalaite oli englantilainen Bristol Siddeley Viper -suihkumoottori.


title: Aero L-29 Delfin

text: Vuonna 1961 Aeron L-29 kilpaili evaluaatiokokeissa puolalaista PZL TS-11 Iskraa ja neuvostoliittolaista Jakovlev Jak-30-konetta vastaan. Puola otti käyttöön TS-11 Iskran, mutta muut Varsovan liiton maat valitsivat L-29 Delfinin.


title: Aero L-29 Delfin

text: Koneen tuotanto alkoi huhtikuussa 1963 ja jatkui 11 vuotta. Koneita rakennettiin kaikkiaan 3500 kappaletta. Siitä kehitettiin yksipaikkainen taitolentokone L-29A Akrobat. Tiedusteluversiossa L-29R oli nokassa kamera.


title: Aero L-29 Delfin

text: L-29 palveli koulukoneena, sillä tehtiin peruslentokoulutusta, suihkukonekoulutusta ja ammuntakoulutusta. Koneessa oli ripustimet pommeille ja raketeille tätä koulutusroolia varten. Egyptiläiset L-29:t pommittivat Israelin panssarivaunuja Jom kippur -sodassa.L-29:n korvasi koulukoneena Aero L-39 Albatros. Sittemmin koneet ovat tulleet suhteellisen suosituiksi harrastuskoneiksi etenkin Yhdysvalloissa.


title: Aero L-29 Delfin

text: L-29 on keskisiipinen suihkuharjoituskone, jossa opettaja ja oppilas istuvat peräkkäin. Koneessa on yksi suihkumoottori.


title: Aero L-29 Delfin

text: Yleistä


title: Aero L-29 Delfin

text: Suoritusarvot


title: De

text: De tarkoittaa seuraavia:


title: Plataiain taistelu

text: Plataiain taistelu käytiin Persian sekä Kreikan kaupunkivaltioiden muodostaman helleenisen liiton välillä osana persialaissotia vuonna 479 eaa. Se sijoittui Plataiain kaupungin lähelle. Kreikkalaisista kaupungeista taistelussa olivat mukana muun muassa Sparta, Ateena, Korintti ja Megara. Tradition mukaan Plataiain taistelu käytiin samana päivänä kun Mykaleen taistelu.


title: Plataiain taistelu

text: Salamiin taistelun jälkeen Persian kuningas Kserkses I palasi Persiaan, mutta jätti Kreikkaan Mardonioksen, jolle hän jätti Kreikassa vallatut alueet. Mardonios lupasi Makedonian kuningas Aleksanteri I:n välityksellä Ateenalle itsemääräämisoikeuden ja apua kaupungin jälleenrakentamisessa. Ateena ei hyväksynyt sopimusta ja pyysi apua Spartalta. Spartalaiset olisivat mieluimmin puolustaneet Peloponnesosta kun auttaneet ateenalaisia. Sen jälkeen kun persialaiset valtasivat Ateenan toistamiseen, spartalaiset lähettivät ateenalaisten avuksi 40 000 sotilasta (joista vain 5 000 spartalaisia, loput olivat perioikkeja ja helootteja). Kun Mardonios sai kuulla Spartan lähettämästa armeijasta, perääntyi hän Thebaan ja odotti siellä kreikkalaisia.


title: Plataiain taistelu

text: Kreikkalaiset yrittivät päästä Plataiain lähistöllä olevalle tasangolle, jossa Mardonioksen armeijan leiri sijaitsi. Tasangolla kreikkalaisten falangilla olisi helpompi taistella. Kreikkalaiset pääsivät Plataiaihin vuoristosolia pitkin ja löivät takaisin persialaisten ratsuväen, joka ahdisteli heitä. Päästyään perille ateenalaiset (noin 8 000 miestä) muodostivat armeijan vasemman siiven, spartalaiset muodostivat oikean siiven. Megaralaiset muodostivat armeijan keskustan. Armeijaan oli liittynyt myös joukkoja pienemmistä kaupungeista.


title: Plataiain taistelu

text: Kreikkalaisten ja persialaisten armeijat olivat vastakkain asemissa kymmenen päivän ajan ilman, että kumpikaan osapuoli aloitti taistelua. Lopulta Mardonios päätti hyökätä, mutta kreikkalaiset saivat tästä varoituksen Makedonian Aleksanterilta. Ateenalaiset ja spartalaiset vaihtoivat paikkaa, jotta ateenalaiset saattaisivat taistella persialaisia joukkoja vastaan ja että spartalaiset saisivat vastaansa persialaisten kreikkalaiset liittolaiset. Persialaisten onnistui kuitenkin katkaista kreikkalaisten huoltoyhteydet ja pakottivat heidät perääntymään uusiin asemiin.


title: Plataiain taistelu

text: Kun Mardonios huomasi, että kreikkalaiset olivat jättäneet asemansa, lähti hän seuraamaan heitä. Persialaiset saivat ensimmäiseksi kosketuksen spartalaisiin, jotka kuitenkin kestivät persialaisen ratsuväen ja jalkaväen hyökkäykset. Spartalaiset kukistivat persialaiset perusteellisesti ja itse Mardonios sai surmansa. Artabazos otti persialaiset komentoonsa ja antoi perääntymiskäskyn.


title: Plataiain taistelu

text: Herodotoksen mukaan vain 43 000 persialaista selvisi taistelusta hengissä.


title: Plataiain taistelu

text: Taistelun jälkeen Artabazos perääntyi takaisin Vähään-Aasiaan. Vaikka Persia tulevaisuudessa sekaantuikin kreikkalaisten asioihin, ei se kuitenkaan yrittänyt suoranaisesti vallata Kreikkaa samalla tavalla.


title: Luettelo yliopistotutkintojen lyhenteistä

text: Suomessa ovat käytössä seuraavat yliopistotutkintojen lyhenteet."Taideyliopistoissa suoritetuista tutkinnoista osa on taiteellisia ja osa tieteellisiä. Lisää artikkelissa Yliopistolliset tutkinnot Suomessa."


title: ELL

text: ELL voi tarkoittaa seuraavia:


title: Magnetometri

text: Magnetometri on laite, jolla mitataan magneettikentän voimakkuutta tai magneettivuon tiheyttä.Jotkut magnetometrit ovat hyvin herkkiä ja ne voivat antaa vihjeen revontulista ilmestymisestä ennen kuin silmä ne havaitsee.


title: Magnetometri

text: Magnetometrissä voidaan käyttää mm. seuraavan tyyppisiä antureita


title: Fk

text: Fk tarkoittaa seuraavia:


title: Kt

text: Kt tarkoittaa seuraavia:Aihepiiriin liittyy myös seuraava:


title: YTK

text: YTK on lyhenne seuraavista asioista:


title: TTT

text: TTT voi tarkoittaa:


title: TTL

text: TTL voi tarkoittaa:


title: Tm

text: Tm tarkoittaa seuraavia:


title: Tl

text: Tl tarkoittaa seuraavia asioita:


title: Ultrakevyt lentokone

text: Ultrakevyt lentokone (”ultra”) on kevytrakenteinen yksi- tai kaksipaikkainen lentokone. Ultrat kuuluvat niin sanottuun liite II -luokkaan, eli ne ovat Euroopan lentoturvallisuusviraston asetuksen (EY) 216/2008 liitteen II mukaisia. Ne voivat olla harrasterakenteisia tai kaupallisesti valmistettuja. Liite II-luokitus rajoittaa kaiken kaupallisen toiminnan pois. Ultralla voidaan kuitenkin antaa lentokoulutusta.


title: Ultrakevyt lentokone

text: Ultralight-koneet tulivat käyttöön 1970-luvun lopulla, jolloin ne olivat pääosin 2-tahtimoottorilla varustettuja painopisteohjattuja riippuliitimiä. Tätä luokkaa kutsutaan Suomessa Ultra-A:ksi. Tätä kalustoa on Suomessa vain noin 20 prosenttia rekisteröidyistä ultrista. 1980-luvun alussa tuli kuvaan mukaan ohjainpinnoilla ohjattava niin sanottu Ultra-B-lentokone.


title: Ultrakevyt lentokone

text: Tästä kehittyi hieman Cessna 150:ta ja muita yleisilmailun lentokoneita pienempiä harrasterakenteisia lentokoneita, joissa voimalaitteena käytettiin pieniä auton moottoreita. 1990-luvulla ultrissa siirryttiin nelitahtimoottoreihin ja koneiden suoritusarvot kehittyivät merkittävästi. Tästä muutoksesta on se, etu, että koneet ovat paljon vähemmän meluisia kuin vuosikymmeniä aikaisemmin suunnitellut yleisilmailun lentokoneet.


title: Ultrakevyt lentokone

text: Vuoden 2011 aikana jakoa täsmennettiin. Painopisteohjatut A-luokan ultrat ovat nykyään A-luokan liitimiä. B-luokan ultrat taas ovat ultrakeveitä tyyppihyväksymättömiä lentokoneita, joita on ilmailurekisterissä noin 350 konetta (2013).


title: Ultrakevyt lentokone

text:
Suomessa tyyppihyväksymättömät ultrakevyet lentokoneet ovat yksi- tai kaksipaikkaisia, ja kaksipaikkaisena se saa painaa tankattuna ja miehistöineen pyörävarustuksella korkeintaan 450 kg ja vesikoneena 495 kg (1-paikkaiset 300 kg ja vesikoneena 330 kg). Koko koneen painon kantavan rakettipelastusvarjon asentaminen nostaa maakoneen painorajaa 22,5 kg:lla eli 472,5 kg. Koska ultrakevyen lentokoneen tyhjämassa on yleensä 270–300 kg, ei kuormaa voi kovin paljon ottaa.Ultrakevyen lentokoneen kuormattavuus on yksipaikkasena 95 kg. ja kaksipaikkaisena175 kg. Tästä alhaisesta painosta on suomen kieleen luotu ultralight-lentämisestä termi kevytilmailu.
UL-koneet nykyään käyttävät yleensä edullisempaa autobensiiniä esimerkiksi 98E:tä tai lentokoneisiin tarkoitettua 100 LL mäntämoottoripolttoainetta.


title: Ultrakevyt lentokone

text: Toinen rajoitus on, että näillä koneilla saa lentää vain näkölentosäännöissä (VFR) auringonnousun ja -laskun välisenä aikana, jolloin vaakasuoran näkyvyyden tulee olla vähintään 5 km ja pilvikaton minimikorkeuden vähintään 1 000 jalkaa.  Ultrakevyen lentokoneen sakkausnopeus saa olla korkeintaan 65 km/h.


title: Ultrakevyt lentokone

text: Ultrakevyet lentokoneet eivät yleensä ole taitolentokelpoisia. Nykyään B-luokan ultrien matkanopeudet ovat yleensä 150–210 kilometriä tunnissa. Huippunopeudet ovat jopa noin 300 km/h.


title: Ultrakevyt lentokone

text: Ultran lentämiseen tarvitaan lupakirja, joka on vaatimuksiltaan yksityislentäjän lupakirjaa helpompi. Siihen vaaditaan vähintään 48 tuntia teoriaopiskelua ja 25 lentotuntia. Lupakirja on voimassa viisi vuotta kerrallaan.


title: Ultrakevyt lentokone

text: Ultrien moottorit ovat tyypillisesti itävaltalaisen Rotax-moottoritehtaan Rotax 912 4-tahtimoottoreita, jotka käyttävät joko Avgas 100LL -lentobensiiniä tai auton bensiiniä. Myös Mercedes Smartin moottoreita, VW:n moottoreita, japanilaisia HKS-moottoreita sekä australialaisia Jabiru-moottoreita on käytetty.


title: Ultrakevyt lentokone

text: Polttoaineen kulutus (Rotax 912ULS) matkalentonopeuksissa on hyvin maltillinen, noin 14–17 litraa tunnissa. Sekä ne ovat hyvin luotettavia ja hiljaisia.


title: Ultrakevyt lentokone

text: Euroopassa tšekkiläiset ovat ottaneet 1990-luvun alusta lähtien merkittävän aseman kevytlentokoneiden valmistuksessa. Myös Saksa, Italia, Ranska, Puola, Slovakia ja Unkari tuottavat paljon kevytlentokoneita. Ultrakevyitä lentokoneita ovat esimerkiksi saksalainen Ikarus C 42, tšekkiläis-italialainen MD3 Rider, slovakialainen Eurofox, unkarilainen Apollofox ja suomalainen Atol.


title: Ultrakevyt lentokone

text: Ultrakeveiden lentokoneiden valmistajia ovat;


title: Ultrakevyt lentokone

text: Myös muita valmistajia löytyy ICAOn lentokonevalmistajien listalta .


title: Ultrakevyt lentokone

text: Suomessa Ultrakevyille lentokoneilla tapahtuu yksi lentovaurio noin tuhatta lentotuntia kohden, mikä on olennaisesti enemmän kuin yksimoottorisilla yleisilmailukoneilla, joilla vaurioita tapahtuu noin kolmen tuhannen tunnin välein.


title: Ultrakevyt lentokone

text: 2010-luvulla ultrakevyiden lentokoneiden onnettomuudet ovat lisääntyneet. Vuonna 2012 tapahtuneista 14 pienkoneonnettomuudesta viisi sattui ultrakevyille. Monet onnettomuuksista ovat johtuneet ohjaajan tekemästä virhearvioinnista. Vuoden 2013 kymmenestä onnettomuudesta kuusi sattui ultrakoneille.


title: Ultrakevyt lentokone

text: Europe Air Sports-yhdistys ja European Microlight Federation ja ultrakevyiden lentokoneiden eurooppalaiset valmistajat ajavat ultrakoneiden painomäärittelyjen nostamista USA:n LSA-määrittelyjen suuntaan (MTOW 600 kg).


title: Punainen tori

text: Punainen tori () on Venäjän pääkaupungin Moskovan keskusaukio ja yksi maailman tunnetuimmista aukioista. Torin länsilaidalla on Moskovan Kreml, joka on ollut Venäjän ja Neuvostoliiton hallintokeskus vuodesta 1919 ja myös aiemmin ennen vuotta 1712, jolloin pääkaupunki muutti Pietariin. Moskovan pääkadut lähtevät säteittäisesti Punaiselta torilta ja muuttuvat myöhemmin valtateiksi, joten Punaista toria voidaan pitää Moskovan ja koko Venäjän keskuksena. Torin nimi tulee sanan "krasnyi / krasnaja" (”punainen”) vanhasta merkityksestä, joka on ”kaunis”, ja jolla viitattiin alkujaan torin laidalla olevaan Vasilin katedraaliin.


title: Punainen tori

text: Punainen tori on kuuluisa myös Leninin mausoleumista ja valtakunnallisista sotilasparaateista. Torin etelälaidalla sijaitsee koristeellinen Pyhän Vasilin katedraali eli Pokrovan Jumalanäidin kirkko, yksi Moskovan maamerkeistä. Kremliä vastapäätä, torin itälaidalla, historiallisessa "Kitai-gorod" -kauppiaskorttelissa sijaitsee tavaratalo GUM.


title: Punainen tori

text: Tori on jokseenkin suorakaiteen muotoinen, sen pituus on 330 metriä, leveys 70 metriä ja pinta-ala noin 2,3 hehtaaria.


title: Punainen tori

text: Vuonna 1987 Mathias Rust läpäisi Neuvostoliiton ilmatilanvalvonnan ja laskeutui pienkoneella Punaisen torin lähelle Suurelle Moskvajoen sillalle.


title: Maria Callas

text: Maria Callas (, oikealta nimeltään "María Ánna Sofía Sesilía Kalogeropoúlou", , ) oli amerikankreikkalainen oopperalaulaja, sopraano. Callas loi kansainvälisen uransa 1940-luvun lopussa sekä 1950- ja 1960-luvuilla. 1960-luvun puolivälissä hän vetäytyi julkisuudesta miltei täysin.


title: Maria Callas

text: Callas syntyi kreikkalaiseen siirtolaisperheeseen New Yorkissa, Yhdysvalloissa. Isä oli liikemies ja vaihtoi perheen nimen Callasiksi edistääkseen sopeutumista. Maria muutti 13-vuotiaana äitinsä kanssa Ateenaan, Kreikkaan. Ateenassa Callas opiskeli musiikkia muun muassa kuuluisan oopperalaulajan, Elvira de Hidalgon johdolla.


title: Maria Callas

text: Callas esiintyi maailman tunnetuimmissa oopperataloissa muun muassa Milanon La Scalassa, Pariisin Palais Garnier’ssa, ja New Yorkin Metropolitanissa. Hänen ansiokseen voidaan ainakin osaksi lukea yleisen kiinnostuksen kasvu 1800-luvun alkupuolen italialaisia bel canto -oopperoita kohtaan. Callasin laulutaide oli harvinainen yhdistelmä dramaattista ilmaisuvoimaa ja teknistä taituruutta yhdistettynä laajaan äänialaan, minkä vuoksi hänen ohjelmistoonsa mahtui esimerkiksi niin Wagnerin Valkyyrian Brünnhilden kuin Bellinin "Unissakävijän" Aminankin osat. Tavallisesti näiden osien esittäjiksi tarvitaan kaksi täysin erityyppistä sopraanoa.


title: Maria Callas

text: Callasin äänessä alkoi ilmetä ongelmia 1950-luvun lopussa, ja hänen esiintymisensä oopperalavoilla kävivät 1960-luvun puolella yhä harvinaisemmiksi. Callas esiintyi oopperalavalla viimeisen kerran vuonna 1965 laulettuaan ammatillisesti .


title: Maria Callas

text: Callas teki vielä 1973 konserttikiertueen, ja opetti vuonna 1971 Juillardissa mestariluokkaa.


title: Maria Callas

text:
Vuonna 1969 italialainen elokuvaohjaaja Pier Paolo Pasolini palkkasi Callasin näyttelemään "Medea"-elokuvaansa. Elokuvasta tuli sensaatio, joka toi suurta julkisuutta sekä Callasille että Pasolinille.
Callasilla oli suhde kreikkalaisen laivanvarustaja Aristoteles Onassiksen kanssa. Kirjailija Nicholas Gagen mukaan Callas ja Onassis saivat lapsen 30. maaliskuuta 1960, mutta lapsi kuitenkin kuoli muutama tunti synnytyksen jälkeen. Tätä väittämää on kuitenkin kyseenalaistettu. Callasin ja Onassiksen yhdeksän vuotta kestänyt suhde loppui, kun Onassis tapasi Yhdysvaltain entisen presidentin John F. Kennedyn lesken, Jacqueline Kennedyn.


title: Maria Callas

text: Callas eli viimeiset vuotensa erakkona Pariisin-asunnossaan. Hän kuoli sydänkohtaukseen vuonna 1977.


title: Maria Callas

text: Vuonna 2004 italialainen elokuvaohjaaja Franco Zeffirellin esitti olettamuksen että Callas mahdollisesti murhattiin Pariisin-asunnossaan. Murhaaja olisi Zeffirellin vihjailujen mukaan ollut kuuluisa kreikkalainen pianisti Vasso Devetzi, joka oli Callasin kilpailija. Callasilta jäi noin yhdeksän miljoonan USA:n dollarin arvosta kiinteistöjä.


title: Säännöllinen kieli

text: Säännöllinen kieli on formaali kieli, joka toteuttaa seuraavat keskenään ekvivalentit ehdot:Aakkoston Σ säännölliset kielet määritellään seuraavasti:


title: Säännöllinen kieli

text: Kaikki äärelliset kielet (kielet, jotka sisältävät äärellisen määrän merkkijonoja) ovat säännöllisiä. Esimerkki äärettömästä säännöllisestä kielestä on kieli, joka koostuu kaikista sellaisista aakkoston {"a", "b"} merkkijonoista, joissa on parillinen määrä merkkejä "a".


title: Säännöllinen kieli

text: Säännölliset kielet on yksinkertaisin luokka formaaleja kieliä luokittelevassa Chomskyn hierarkiassa.


title: Theo van Gogh (taidekauppias)

text: Théodore ”Theo” van Gogh (1. toukokuuta 1857 – 25. tammikuuta 1891) oli hollantilainen taidekauppias. Hän oli taidemaalari Vincent van Goghin veli. Theo van Gogh toimi koko elämänsä ajan taidekauppiaana. Hän tuki veljeään taloudellisesti ja myymällä tämän tauluja. Van Gogh innostui taidekaupasta nähtyään tunnettujen ranskalaisten taidemaalarien, muun muassa Georges Seurat’n ja Pierre-Auguste Renoirin, töitä.


title: Theo van Gogh (taidekauppias)

text: Vincent oli töissä ranskalaisen Goupil & Cien taidevälityskeskuksen Haagin toimistossa ja Theo saman yrityksen Brysselin toimistossa. Kun Vincent sai siirron yrityksen Lontoon toimistoon, Theo sai hänen paikkansa Haagissa ja yleni taidevälittäjäksi. Vuonna 1884 hän sai siirron yrityksen pääkonttoriin Pariisiin. Ollessaan Pariisissa talvella 1880–1881 hän lähetti veljelleen Alankomaihin taidemateriaalia ja kuukausittain rahallista tukea. Vincent oli riippuvainen Theosta, joka tuki häntä niin taloudellisesti kuin asuntoasioissakin. Vincentin ja Theon kirjeenvaihto oli vilkasta. Kun Vincent teki itsemurhan vuonna 1890, Theo vaipui vakavaan masennukseen ja hän kuoli puoli vuotta myöhemmin.


title: Theo van Gogh (taidekauppias)

text: Theo van Goghin pojanpojanpoika, myös nimeltään Theo van Gogh, oli hollantilainen elokuvaohjaaja, joka murhattiin Amsterdamissa 2004.


title: Norrmalm (kaupunginosa-alue)

text: Norrmalm on yksi Ruotsin pääkaupungin Tukholman 14 kaupunginosa-alueesta. Se rajoittuu etelässä Strömmeniin ja pohjoisessa Brunnsvikeniin. Siihen kuuluvat Norrmalmin, Vasastanin ja Skeppsholmenin kaupunginosat ja se käsittää sisäkaupungin ("innerstaden") pohjoisosat. Norrmalmilla asuu yli 62 000 asukasta, alueella on 123 000 työpaikkaa ja sen pinta-ala on 4,95 neliökilometriä. Norrmalmin rajanaapurina on pohjoisessa Solnan kunta.


title: Norrmalm (kaupunginosa-alue)

text: Nykyään Norrmalmin eteläosaa pidetään kaupungin keskustana, jota kutsutaan nimellä "Stockholms city". Historiallisesti Brunkebergsåsen-kukkula jakoi kaupunginosan kahtia, mutta ajan myötä maasto on tasaantunut, kun maata on viety alueelta pois. Vuosina 1602–1635 Norrmalm oli jopa oma kaupunkinsa omine pormestareineen, ennen kuin se liitettiin takaisin Tukholmaan.


title: Formaali kieli

text: Formaali kieli on tietojenkäsittelytieteessä, matematiikassa ja logiikassa äärellisen pituisten merkkijonojen joukko, jotka on muodostettu jostakin äärellisestä aakkostosta.


title: Formaali kieli

text: On huomattava, että aakkoston on oltava äärellinen joukko merkkejä ja jokaisen merkkijonon pituuden on oltava äärellinen, mutta kieli voi hyvin sisältää äärettömän määrän merkkijonoja (koska kieleen sisältyvien merkkijonojen pituutta ei välttämättä ole rajoitettu).


title: Formaali kieli

text: Esimerkki aakkostosta on {"a","b"}, jolloin tämän aakkoston merkkijono voisi olla vaikkapa "ababba". Tämän aakkoston tyypillinen kieli (joka sisältäisi kyseisen esimerkkijonon) olisi niiden merkkijonojen joukko, joissa on sama määrä merkkejä "a" ja "b". Tyhjä merkkijono on merkkijono, jonka pituus on nolla. Sitä merkitään yleensä epsilonilla ε tai lambdalla λ.


title: Formaali kieli

text: Esimerkkejä formaaleista kielistä:


title: Formaali kieli

text: Formaali kieli voidaan muodostaa useilla tavoilla, esimerkiksi sisällyttämällä siihenAnnetuista formaaleista kielistä voidaan tuottaa uusia kieliä useilla operaatioilla. Oletetaan, että A ja B ovat jonkin aakkoston kieliä.


title: Wake-on-LAN

text: Wake-on-LAN on lähiverkkostandardi, joka sallii verkonvalvojan käynnistää valmiustilassa olevan tietokoneen lähettämällä verkkoliikennepaketin. Wake-on-LAN on Intelin tuote.


title: Wake-on-LAN

text: Wake-on-LAN-toiminnan laukaisee ns. ”Magic Packet” (AMD:n tavaramerkki), joka on määrämuotoinen Ethernet-kehys. Yleensä kehys sisältää tavut FFFFFFFFFFFF, joiden jälkeen tulee 16 toistoa kohdelaitteen MAC-osoitteesta sekä vaihtoehtoisesti neljä- tai kuusitavuinen salasana. Sisältö voi olla käärittynä minkälaiseen tahansa verkkopakettiin (esimerkiksi IP tai IPX). Herätyspaketteja voi luoda ilmaisilla työkaluilla, kuten Unix-ympäristöissä toimiva ether-wake.


title: Wake-on-LAN

text: Jotta tietokone tukisi Wake-on-LAN-toimintaa, emolevyn täytyy olla yhteydessä verkkokorttiin erityisellä kolminastaisella kaapelilla. Wake-on-LAN pitää olla myös aktivoituna koneen BIOS-asetuksissa. Yhdyskaapelia ei välttämättä tarvita, mikäli verkkokortti on integroituna emolevyyn tai jos käytössä on PCI 2.2-standardin mukainen väylä ja sen kanssa yhteensopiva verkkokortti.


title: Wake-on-LAN

text: Vastaava tekniikka on olemassa myös koneen herättämiseen puhelinverkkomodeemin kautta, ja sitä kutsutaan nimellä ”Wake-on-Ring” tai ”Wake-on-Modem”.


title: Heerenveen

text: Heerenveen on kunta Friisinmaalla, Alankomaissa.


title: Heerenveen

text: Kaupungin perustivat vuonna 1551 kolme isäntää, koska alueelta sai runsaasti turvetta.


title: Heerenveen

text: (Asukasmäärät vuodelta 2002).1980-luvun lopulla Heerenveeniin rakennettiin yksi maailman ensimmäisistä pikaluisteluun tarkoitetuista halleista. Kaupungin jalkapallojoukkue SC Heerenveen pelaa Alankomaiden korkeimmalla sarjatasolla.


title: Lentoturvallisuus

text: Lentämiselle on asetettu muita liikennemuotoja tiukemmat turvallisuusvaatimukset. Tämä johtuu siitä, että se on liikennemuodoista nuorin ja sen alkuaikana tapahtui hyvin paljon onnettomuuksia, jotka herättivät myös suurta julkista huomiota. Osa vaatimuksesta johtuu psykologiasta: lentokone lentää korkealla (putoamisen pelko) ja matkustajalla ei ole mahdollisuutta päästä kesken pois kyydistä.


title: Lentoturvallisuus

text: Lentoturvallisuutta valvovat eri maiden kansalliset lentoturvallisuusviranomaiset. Se perustuu lentokoneiden tyyppihyväksyntään, joka varmistetaan muun muassa koelennoin. Lentokoneen suunnittelussa on etenkin suuren luotettavuuden vaatimuksesta johtuvia suunnittelumääräyksiä. Lisäksi valmistettavien lentokoneiden materiaalien ja laitteiden luotettavuudelle on tiukat määräykset.


title: Lentoturvallisuus

text: Suomessa lentoturvallisuudesta vastaa Liikenteen turvallisuusvirasto (Trafi). Lentämisen turvallisuus on luokiteltu Suomessa korkean kansainvälisen tason täyttäväksi. Pienetkin poikkeavat tapahtumat ja lievät vaaratilanteet raportoidaan ilmailuviranomaiselle, joka käsittelee, luokittelee ja tilastoi Suomen lento-onnettomuudet, lentolaitteiden vauriot ja vaaratilanteet. Tarvittaessa tehdään lentoturvallisuutta kehittäviä aloitteita. Vakavia vaaratilanteita tapahtuu Suomessa erittäin harvoin.


title: Lentoturvallisuus

text: Vakavat vaaratilanteet ja onnettomuudet tutkii Suomessa Oikeusministeriön Onnetteomuustutkintakeskuksen asettama tutkija-lautakunta, lievemmät ilmailuviranomaisen asiantuntijat. Tarkoituksena on selvittää, mitkä syyt aiheuttivat vaaratilanteen ja mitä voidaan tehdä vastaavien tilanteiden välttämiseksi jatkossa.


title: Lentoturvallisuus

text: Lentosäännöt ja lennon operatiivisen toteutuksen ohjeet pyrkivät turvalliseen lentämiseen.


title: Lentoturvallisuus

text: Lentonavigaatio ja lentoasemien järjestelmät pyrkivät turvalliseen lentämiseen eri olosuhteissa.


title: BP (yritys)

text: BP (aiemmilta nimiltään British Petroleum ja BP Amoco) on Lontoossa pääkonttoriaan pitävä kansainvälinen energia-alan yritys. Yhdessä Shellin, ExxonMobilin ja Totalin kanssa BP kuuluu maailman neljän suurimman öljyntuottajan joukkoon.


title: BP (yritys)

text: Vuonna 1908 brittiläinen James Reynolds löysi silloisen Persian ensimmäisen öljykentän, jota yksinoikeudella hyödyntämään perustettiin huhtikuussa 1909 Anglo-Persian Oil Company. Vuodesta 1935 lähtien yhtiö tunnettiin nimellä Anglo-Iranian Oil Company ja vuodesta 1954 nimellä British Petroleum, BP. Kesäkuussa 1914 – pari kuukautta ennen ensimmäisen maailmansodan syttymistä – Britannian silloinen laivastoministeri Winston Churchill ajoi parlamentissa läpi päätöksen, jonka nojalla Britannian valtio hankki 51 prosentin osuuden yhtiön osakkeista.


title: BP (yritys)

text: Maaliskuussa 1951 Iranin parlamentti päätti yksimielisesti kansallistaa maan öljyesiintymät ja alan teollisuuden, mikä kosketti erityisesti Anglo-Iranian Oil Companya. Iranin uusi pääministeri Mohammed Mossadegh ei antanut periksi Britannian vaatimuksille ja seurauksena oli poliittinen kriisi. Britannian työväenhallitus harkitsi vakavasti öljykenttien sotilaallista miehittämistä, mutta kääntyi lopulta Yhdysvaltain ja YK:n painostuksesta Haagin kansainvälisen tuomioistuimen puoleen. Samalla brittiläisvastainen mieliala Iranissa kasvoi jatkuvasti. Heinäkuun lopussa 1951 Abadanissa sijainnut Anglo-Iranian Oilin omistama maailman suurin öljynjalostamo suljettiin kokonaan. Lokakuussa 1952 Iranin ja Britannian väliset diplomaattisuhteet katkesivat. Mohammed Mossadegh syöstiin vallasta elokuussa 1953 hänen ja šaahi Mohammed Reza Pahlavin valtataistelun jälkeen. Elokuussa 1954 päästiin sopimukseen, jonka mukaan uusi kansainvälinen yhtiö, jossa oli brittien lisäksi mukana yhdysvaltalaisia, ranskalaisia ja alankomaalaisia, sai haltuunsa Iranin öljykentät, ja öljyn tuotanto Iranissa pääsi jälleen käyntiin.


title: BP (yritys)

text: Joulukuussa 1998 yritys, joka silloin tunnettiin vielä nimellä British Petroleum, fuusioitui yhdysvaltalaisen Amocon kanssa ja muutti nimensä muotoon BP Amoco. Varsin pian fuusion jälkeen yritys otti viralliseksi nimekseen BP ja on käyttänyt esimerkiksi mainoskampanjoissaan termiä "Beyond Petroleum" osoittaakseen, että lyhenteellä BP ei enää tarkoiteta British Petroleumia.


title: BP (yritys)

text: Suomeen British Petroleum tuli vuonna 1960 ostamalla polttoöljyä myyneen, vuonna 1940 perustetun Petkon. BP osti loputkin yhteisyrityksestä vuonna 1965. Ensimmäinen BP:n tunnuksin aloittanut asema avattiin Pietarsaareen 1961. Vuonna 1969 BP avasi Pohjoismaiden ensimmäisen miehittämättömän automaattiaseman Kouvolassa. Kesäkuussa 1970 yhtiön nimi muutettiin Suomen BP Oy:ksi, ja tällöin yhtiöllä oli Suomessa 45 huoltoasemaa. Suomen BP:n asiakaslehti oli "Kide".>


title: BP (yritys)

text: Brittiläinen emoyhtiö ei ollut tyytyväinen suomalaisen tytäryhtiönsä markkinaosuuteen, joka oli parhaimmillaankin vain viitisen prosenttia Suomen polttoainemyynnistä. Vuonna 1979 Suomen BP-huoltamot siirtyivät Unionille, johon BP:n Suomen-tytäryhtiö fuusioitiin lopullisesti vuonna 1983. Nykyisin Castrol-öljyt kuitenkin kuuluvat BP:n konserniin.


title: BP (yritys)

text: BP tuomittiin 50,6 miljoonan dollarin (40 milj. €) sakkoihin Texas Cityn jalostamon puutteellisista turvatoimista. Vuoden 2005 räjähdyksessä kuoli 15 ja haavoittui yli 170 BP:n työntekijää.


title: BP (yritys)

text: Transocean-yhtiön omistama ja BP:n vuokraama "Deepwater Horizon" -öljynporauslautta syttyi räjähtäen palamaan 20. huhtikuuta 2010 noin 70 kilometrin päässä Louisianan rannikosta. Lautta upposi kaksi päivää myöhemmin. Yhdentoista onnettomuudessa kadonneen ihmisen oletetaan kuolleen. Räjähdyksen jälkeen merenpohjalle romahtaneesta porausputkesta alkoi vuotaa suuria määriä raakaöljyä mereen. Vuotoa ei saatu tukittua yrityksistä huolimatta viikkoihin.


title: BP (yritys)

text: BP omistaa puolet venäläisestä TNK-BP-yhtiöstä. Yhtiö on yksi Venäjän suurimmista öljyn ja maakaasun tuottajista. Viime aikoina yhtiöllä on ollut vaikeuksia Venäjän viranomaisten kanssa porauslupien kanssa.


title: BP (yritys)

text: Venäläisen öljy-yhteisyrityksen TNK-BP toimitusjohtaja Robert Dudley ei saanut uusia viisumiaan Moskovassa heinäkuussa 2008 voimassa olevan työsopimuksen puuttumisen varjolla. Yhtiön venäläisen omistajan mukaan ongelmat johtuvat näkemyseroista strategiassa ja osingonjaossa. Yritys on kolmanneksi suurin Venäjällä ja tuottaa neljänneksen BP:n öljystä.


title: BP (yritys)

text: Vuonna 2007 BP luopui Venäjällä maakaasuesiintymän enemmistöosuudesta valtiojohtoisen Gaspromin hyväksi. Nykyisin Venäjän laki kieltää ulkomaista yritystä ostamasta enemmistöä maakaasu- tai öljyesiintymästä.


title: BP (yritys)

text: BP vastaa Azerbaidžanin Bakusta lähtevästä öljyputkesta. BP omistaa putkesta 30 prosenttia. Muina omistajia on useita amerikkalaisyhtiöitä. Putkessa kulkee miljoona barellia päivässä eli hieman yli prosentti globaalista tarjonnasta. Euroopan unionin tavoite öljyputkella on luoda vaihtoehtoinen väylä Venäjän kontrolloimille maakaasu- ja öljyreiteille Eurooppaan. Rakentaminen alkoi 2003. Osa on jo käytössä, mutta putki on lopullisesti valmis vuonna 2009. 1 770 kilometriä pitkä putki on maailman toiseksi pisin. Se kulkee Tbilisin kautta 250 km Georgiassa ja 1 100 km Turkissa Ceyhanin satamaan. Maanpuolustuskorkeakoulun kenraalimajuri Pertti Salmisen mukaan vuoden 2008 Georgian konfliktin taustalla oli Venäjän halu kontrolloida Kaukasuksen kaasua ja öljyä.


title: BP (yritys)

text: Vuosina 2000 ja 2005 BP oli listalla ”10 huonointa yritystä” ympäristö- ja ihmisoikeustoimien perusteella. Vuonna 2009 BP oli "Viherpesijä"-palkintoehdokas ympäristötietojen liioittelusta (Greenwash Awards). Greenpeacen mukaan BP investoi vuonna 2008 20 miljardia dollaria fossiilisiin polttoaineisiin ja 1,5 miljardia uusiutuvaan energiaan. Tammi-syyskuussa 2009 BP käytti yli 7,5 miljoonaa dollaria Yhdysvaltojen kongressin ja liittovaltion lobbaukseen.


title: BP (yritys)

text: Center for Public Integrity raportin (2010) mukaan BP sai jalostamoissaan Texasissa ja Ohiossa 6/2007- 2/2010 välisenä aikana 862 huomautusta, joista tutkimuksen mukaan 760 oli "törkeitä" puutteita turvatoimissa.


title: Almanakka

text: Almanakka on painotuote, joka esittää vuoden kierron, tärkeät yleiset merkkipäivät sekä muuta ajankohtaista tietoa.


title: Almanakka

text: Suomessa Helsingin yliopistolla ja sen edeltäjillä oli vuodesta 1811 aina vuoden 1995 alkuun saakka yksinoikeus almanakkojen ja kalenterien julkaisemiseen. Yliopisto kuitenkin vuokrasi tämän oikeuden aluksi Frenckellin kirjapainolle, myöhemmin vuodesta 1888 lähtien lähes sadan vuoden ajaksi Weilin+Göösille.


title: Almanakka

text: Vanhimpia suomalaisia almanakkoja ovat ns. kansanalmanakka, nykyisin Yliopiston almanakka, jota on julkaistu 1700-luvulta saakka sekä Suomen Valtiokalenteri. Niiden ohella alettiin 1800-luvun lopulta lähtien ja varsinkin 1900-luvulla julkaista laajeneva valikoima muitakin kalentereita.


title: Almanakka

text: Helsingin yliopiston Almanakkatoimisto myy kalenterien julkaisijoille kalenteritietoutta ja laatii valmiita kalenterisivuja. Almanakkatoimiston sivuilta löytyy kuluvan vuoden kalenteri, johon on merkitty muun muassa nimipäivät sekä auringon nousut ja laskut. Sivuille on myös skannattu vanhoja Yliopiston almanakkoja. Yliopiston nimipäiväalmanakka on ilmestynyt verkossa vuodesta 2009.


title: Almanakka

text: Yksittäisen nimipäivän julkaisuun yhdellä kertaa ei tarvita almanakkatoimiston lupaa aina 13 nimeen asti.


title: Almanakka

text: Almanakan pääosana on varsinainen kalenteriosasto, jossa on lueteltu kaikki vuoden päivät siten, että siitä näkyy, miksi viikonpäiväksi mikin vuoden päivä kyseisenä vuonna sattuu. Usein samoille taulukkomaisille sivuille on merkitty myös juhlapäivät, nimipäivät, liputuspäivät, kuun vaiheet sekä auringon nousu- ja laskuajat.


title: Almanakka

text: Monissa almanakoissa on varattu tilaa myös muistiinpanoja varten.


title: Almanakka

text: Monissa kalentereissa on lisäksi tietosivuja, jotka voivat sisältää esimerkiksi:


title: Carmen

text: Carmen on Georges Bizet’n säveltämä ooppera vuodelta 1875. Oopperan libretto perustuu Prosper Mériméen samannimiseen novelliin. Vaikka vastaanotto oli aluksi ristiriitainen, "Carmenista" on ajan myötä tullut yksi maailman suosituimmista oopperoista.


title: Carmen

text: Bizet kuoli kolme kuukautta oopperan ensiesityksen jälkeen, eikä hän siten ehtinyt nähdä teoksensa menestystä sen koko laajuudessa. Vuoden 1875 aikana "Carmen" esitettiin Pariisissa kaikkiaan 37 kertaa. Vuoden 1878 aikana se esitettiin muun muassa Bordeaux’ssa, Marseillessa ja Lyonissa sekä Ranskan ulkopuolella Napolissa, Firenzessä, Pietarissa, Hannoverissa ja New Yorkissa. Venäläinen säveltäjä Pjotr Tšaikovski kuuli "Carmenin" ensimmäisen kerran vuonna 1880 ja ennusti sen olevan kymmenen vuoden kuluttua maailman suosituin ooppera. Suomessa "Carmen" esitettiin ensimmäisen kerran Helsingissä vuonna 1889, suomeksi käännettynä vuonna 1912.


title: Carmen

text: Päähenkilöt


title: Carmen

text: Sivuhenkilöt


title: Carmen

text:
I näytös 60 min; II näytös 40 min; III näytös 40 min; IV näytös 20 min; yhteensä n. 160 min
Tapahtuu Sevillan lähistöllä noin 1820.
Torille, jota reunustavat päävartio ja toisella puolella tupakkatehdas, tulee nuori talonpoikaistyttö Micaëla etsimään korpraali Don Joséta. Kun hän saa kuulla vahtisotilailta, että tämä saapuu seuraavan vartion mukana, hän lupaa tulla myöhemmin takaisin. Torilla maleksivat katupojat kuuluttavat pian vartion olevan tulossa. Sen mukana saapuvat luutnantti Zuniga ja korpraali Don José. Vartionvaihdon jälkeen vallitsee torilla hetken aikaa raukea toimettomuus, kunnes tupakkatehtaan kello soi aamiaistunnin merkiksi ja tehtaassa työskentelevät naiset tulevat ulos. Heidän joukossaan on myös kaunis ja pahankurinen mustalaistyttö Carmen, joka heti joutuu torilla parveilevien miesten piirittämäksi. Ainoa, joka ei kiinnitä häneen huomiota on Don José. Carmen panee sen merkille ja ennen poistumistaan takaisin tehtaaseen ilkamoiden poveltaan ottamansa akaasiankukan korpraalin kasvoille. Hämmentynyt Don José nostaa kukan maasta ja panee sen talteen. Micaëla palaa ja tuo hänelle terveisiä ja vähän rahaa Don Josén äidiltä, jolla on huoli pojastaan ja joka toivoisi tämän menevän Micaëlan kanssa naimisiin. Tytöllä on kaupunkimatkallaan asioita toimitettavana, ja niinpä hän jättää hyvästit Don Josélle ja lähtee omille teilleen. Äkkiä kantautuu tupakkatehtaasta huutoa ja meteliä. Zuniga lähettää Don Josén ottamaan selvää, mitä tehtaassa on tekeillä. Käy ilmi, että Carmen on joutunut riitaan erään naisen kanssa ja viiltänyt tätä veitsellä kasvoihin. Kun luutnantti poistuu kirjoittamaan Carmenin pidätysmääräystä, jää tämä kahden kesken Don Josén kanssa. Käyttäen hyväksi viehätysvoimaansa ja luvaten tavata hänet illalla Lillas Pastian majatalossa Carmen saa Don Josén lupaamaan, että tämä päästää hänet pakoon. Saatuaan pidätysmääräyksen Don José lähtee kuljettamaan Carmenia vankilaan. Yhtäkkiä tämä työntää hänet kumoon ja häviää kaupungin sokkeloisille kujille.


title: Carmen

text: Lillas Pastian kapakassa sotilaat viettävät iltaa kauniitten mustalaistyttöjen seurassa, jotka viihdyttävät heitä laulamalla ja tanssimalla. Zuniga kertoo Carmenille, että Don José, joka päästettyään hänet pakenemaan oli joutunut vankilaan, on päässyt jälleen vapaaksi. Iloisten huutojen saattelemana ja joukko ihailijoita kannoillaan astuu kapakkaan Escamillo, kuuluisa härkätaistelija, joka laulullaan tervehtii läsnäolijoita. Hänen huomionsa kiintyy kauniiseen Carmeniin, jonka hän toivoo saavansa tavata uudelleen. Carmen ei myöskään peittele ihastustaan komean toreadorin nähdessään. Tämän illan hän kuitenkin on päättänyt varata Josélle, jonka hän arvaa tulevan suoraan vankilasta luokseen. Vieraiden poistuttua salakuljettajat Remendado ja Dancairo koettavat saada mustalaistyttöjä mukaan suunnittelemaansa kaappaukseen. Frasquita ja Mercédès suostuvatkin lähtemään houkutuslinnuiksi, mutta Carmen sanoo jäävänsä odottamaan Don Joséta. Kohta kuuluukin hänen lähestyvä laulunsa kadulta. Don José on iloinen saadessaan olla kahden kesken Carmenin kanssa, jota hän oli vankilassa palavasti kaivannut. Carmen tanssii hänelle, mutta ennen kuin tanssi on lopussa kuuluu ulkoa iltasoitto, joka kutsuu sotilaat yöksi kasarmiin. Kun Don José aikoo lähteä, Carmen pilkkaa hänen velvollisuudentuntoaan, jolloin Don José tunnustaa rakkautensa hänelle. Carmen ei kuitenkaan usko siihen, vaan käskee hänen painua tiehensä. Ovella José törmää takaisin palaavaan Zunigaan. Mustasukkainen Don José vetää esiin miekkansa ja vain salakuljettajien väliintulo estää miesten aseellisen väliselvittelyn. Don Josén sotilasura on kuitenkin lopussa eikä hänellä ole muuta vaihtoehtoa kuin liittyä salakuljettajiin.


title: Carmen

text: Salakuljettajien joukko on kuljettamassa tavaroitaan vuorten yli rannikolta sisämaahan ja pysähtyy lepäämään. Carmen, joka aluksi oli ollut rakastunut Don Joséhen, on jo ehtinyt kyllästyä häneen. Carmen, Frasquita ja Mercédès katsovat korteista tulevaa kohtaloaan. Carmenille ne näyttävät kuolemaa, mutta Carmen ei pelästy, sillä hän on fatalisti. Lyhyen levähdyksen jälkeen matka jatkuu. Vähän myöhemmin saapuu paikalle Micaëla, joka on lähtenyt etsimään Don Joséta kertoakseen tälle, että hänen äitinsä on kuolemaisillaan. Hän huomaa Don Josén kauempana ja pakenee kallionlohkareiden taakse nähdessään Don Josén kohottavan kiväärinsä ja ampuvan miestä, joka nousee ylös vuoren rinnettä. Tulija on Escamillo, jota vartioon jätetty Don José on luullut partioivaksi tullimieheksi. Escamillo on tullut hakemaan Carmenia, johon hän on rakastunut. Miesten välille syntyy veitsin käyty kamppailu elämästä ja kuolemasta, jonka Carmen kuitenkin keskeyttää heittäytymällä heidän väliinsä. Escamillo kutsuu koko joukon vieraakseen katsomaan hänen seuraavaa härkätaisteluaan Sevillassa ja lähtee pois. Micaëla tulee esiin ja pyytää Don Joséta lähtemään kanssaan. Don José seuraa häntä, mutta lausuu mennessään Carmenille uhkauksen vielä palata.


title: Carmen

text: Sevillassa on väkeä kerääntynyt härkätaisteluareenan ulkopuolelle odottamaan matadorien ja pikadorien saapumista. Väentungoksessa odottaa Don José tilaisuutta saada tavata Carmen. Härkätaistelijat saapuvat, heidän joukossaan Escamillo seuranaan Carmen, jonka kunniaksi hän aikoo voittaa tämänpäiväisen taistelun. Escamillon poistuttua areenalle tulee Don José Carmenin luo ja rukoilee häntä lähtemään mukaansa. Carmen vastaa, että kaikki heidän välillään on lopussa ja heittää kerran Don Josélta saamansa sormuksen vasten hänen kasvojaan. Epätoivosta suunniltaan Don José iskee veitsensä Carmenin rintaan, samalla kun riemuitsevat huudot areenalta tervehtivät Escamillon voittoa.


title: Corpus iuris civilis

text: Corpus iuris civilis (myös Corpus juris civilis) on vuosina 529–534 julkaistu lakikokoelma, jonka kokoamisen pani alulle Itä-Rooman keisari Justinianus I. Tavoitteena oli ensi kertaa Kahdentoista taulun lakien julkaisun jälkeen luoda kattava ja systemaattinen kokoelma eli kodifikaatio kaikesta voimassa olevasta roomalaisesta lainsäädännöstä ja tehdä siten varhaisemmat lähteet tarpeettomiksi. Tämä massiivinen kokoelma on säilynyt kokonaisuudessaan keskiaikaisen käsikirjoitustradition ansiosta. Sen nykyinen nimityskin on peräisin keskiajalta.


title: Corpus iuris civilis

text: "Corpus iuris civilis" koottiin keisarillisen hovin pääjuristin Tribonianuksen johdolla ja se koostui kolmesta eri osasta: "Codex Iustinianus", "Digesta" ja "Institutiones Iustiniani". Myöhemmin siihen lisättiin neljäs osa ("Novellae"), joka sisälsi alkuperäisen kokoelman valmistumisen jälkeen säädettyjä lakeja.


title: Corpus iuris civilis

text: Lännessä "Corpus" hävisi melko pian käytöstä, mutta Itä-Roomassa eli Bysantissa se säilytti merkityksensä, vaikka myöhemmissä kokoelmissa (joista merkittävin kulkee nimellä "Basilika" eli ’Keisarilliset [lait]’) se käännettiinkin latinasta kreikaksi ja joutui erilaisten muidenkin muokkausten kohteeksi. Lännessä "Corpus" alkoi levitä jälleen 1000/1100-luvuilla sen jälkeen kun se oli löydetty uudestaan Bolognassa. Siitä tuli länsimaisten, etenkin mannereurooppalaisten oikeusjärjestelmien perusta. Esimerkiksi joissakin Saksan osissa Corpus iuris civilis oli periaatteessa voimassa olevaa oikeutta vuoteen 1900 asti.


title: Corpus iuris civilis

text: "Codex Iustinianus" ("Codex Justinianus") valmistui alun perin 7. huhtikuuta 529. Siihen koottiin kaikista Rooman keisarien säätämistä laeista ("constitutiones") ne, jotka haluttiin edelleen pitää voimassa. Kokoelman vanhimmat lait ovat peräisin 100-luvulta. Kokoelmaa jouduttiin muokkaamaan Justinianuksen aloittamien uudistuksien takia ja lopullinen versio ("Codex Iustinianus repetitae praelectionis") julkaistiin vuonna 534, mikä on samalla säilynyt versio.


title: Corpus iuris civilis

text: Vuonna 533 julkaistu "Digesta" (tai "Pandectae" / "Pandektai") sisälsi aihepiireittäin ryhmiteltyjä otteita roomalaisten juristien kirjoituksista. Vaikka alkuperäisillä sitaateilla ei ollut lain voimaa, tuli niistä nyt osa lakia. "Digesta" on "Corpus iuris civiliksen" laajin osa sisältäen otteita noin 2000 eri teoksesta aina Rooman tasavallan ajoilta alkaen. Koska näitä varhaisempia kirjoituksia ei ole meidän päiviimme juurikaan säilynyt, Digesta on kaikkein tärkeimpiä roomalaisen oikeushistorian lähteitä.


title: Corpus iuris civilis

text: "Institutiones Iustiniani" ("Institutiones Justiniani") oli roomalaisen oikeuden perusteiden systemaattinen esitys, eräänlainen kurssikirja oikeustieteen opiskelijoille. Se julkaistiin 21. marraskuuta 533 ja siitä tuli osa lakia 30. joulukuuta 533, samaan aikaan "Digestan" kanssa. Sitä voitaisiin luonnehtia päivitetyksi versioksi 100-luvulla vaikuttaneen juristi Gaiuksen niin ikään "Institutiones"-nimisestä oppikirjasta.


title: Corpus iuris civilis

text: "Corpus iuris civiliksen" valmistumisen jälkeen säädetyt keisarilliset lait ("constitutiones"). Näitä koottiin eri kokoelmiin, ensi kertaa Justinianuksen seuraajan Justinus II:n aikana. Nykyisiin "Corpus iuris civiliksen" editioihin on tapana sisällyttää 136 tällaisen uuden lain kokoelma. Toisin kuin "Corpuksen" ensimmäiset kolme osaa, jotka varhaisempiin lähteisiin pohjautuvina olivat lähes puhtaasti latinankielisiä, näissä uudemmissa laeissa käytetty kieli oli jo enimmäkseen kreikka, Itä-Rooman valtakieli.


title: Tofu

text: Tofu (, ), jota kutsutaan myös nimellä soijajuusto, on soijamaidosta juoksettamalla tehty ruoka-aine. Se sisältää runsaasti proteiinia, kalsiumia, rautaa ja sinkkiä.


title: Tofu

text: Tofua valmistetaan juoksettamalla soijamaito ja valuttamalla tai puristamalla pois ylimääräinen neste. Valmistukseen voidaan käyttää esivalmistettua soijamaitoa, mutta yleensä valmistukseen käytetään soijapavuista liottamalla, jauhamalla, keittämällä ja puristamalla valmistettua tuoretta soijamaitoa.


title: Tofu

text: Tofun valmistaminen muistuttaa tekniikaltaan juuston valmistamista, mutta käyttö ja maku ovat erilaiset. Kiinteää, kuutioitua tofua käytetäänkin enemmän kanan tapaan, mutta pehmeää tofua voi käyttää esimerkiksi kakuissa. Tofu sellaisenaan on hyvin mauton, mutta se imee itseensä tehokkaasti makuja mausteliemistä ja kastikkeista.


title: Tofu

text: Finelin mittaamassa tofuvalmisteessa oli energiaa 343 kJ (82 kcal) sataa grammaa kohti. Tästä 51% tuli rasvoista, 40% proteiineista ja 8% imeytyvistä hiilihydraateista.


title: Tofu

text: Tofua löytyy laaja valikoima niin länsimaista kuin idästä. Tofua on kahdenlaista: "tuoretofu" valmistetaan tuoreesta soijamaidosta ja "prosessoitu tofu" valmistetaan tuoreesta tofusta.Tofua käytetään myös maidottoman jäätelön raaka-aineena.


title: Andrew (prinssi)

text: Prinssi Andrew, Yorkin herttua (Andrew Albert Christian Edward Mountbatten-Windsor, s. 19. helmikuuta 1960) on Yhdistyneen kuningaskunnan kuningattaren Elisabet II:n ja prinssi Philipin kolmas lapsi ja toinen poika. Vuodesta 1986 Yorkin herttuan arvonimeä kantanut Andrew on kruununperimysjärjestyksessä seitsemäntenä vanhemman veljensä Walesin prinssi Charlesin sekä tämän lasten ja lastenlasten jälkeen.


title: Andrew (prinssi)

text: Nuorena prinssi Andrew palveli laivastossa ja osallistui muun muassa Falklandin sotaan helikopterilentäjänä. Hän jäi eläkkeelle Royal Navysta täysinpalvelleena kommodorin ("Captain") arvolla vuonna 2003.


title: Andrew (prinssi)

text:
Prinssi Andrew oli naimisissa Yorkin herttuatar Sarahin kanssa vuosina 1986–1996. Pari sai kaksi lasta:
Herttuapari erosi ystävinä, ja herttuatar Sarah asuu yhä herttuan kotona Sunninghill Parkissa. Heidän kaavaillaan avioituvan uudestaan.


title: Andrew (prinssi)

text: Nykyisin prinssi Andrew työskentelee Ison-Britannian kauppa- ja teollisuusministeriössä Yhdistyneen kuningaskunnan erityisedustajana kansainvälisessä kaupankäynnissä ja sijoittamisessa.


title: Andrew (prinssi)

text: Tammikuussa 2015 Yhdysvalloissa käynnissä olevan seksuaalirikosjutun dokumentteihin liitettiin prinssi Andrew’n nimi. Hänen väitettiin käyttäneen hyväkseen alaikäistä henkilöä ihmiskauppaan liittyvässä tapauksessa 2000-luvun alussa. Häntä vastaan ei ole kuitenkaan nostettu virallista syytettä.


title: Pikaluistelun matkakohtaiset maailmanmestaruuskilpailut

text: Pikaluistelun matkakohtaisista maailmanmestaruuksista on kilpailtu sekä miesten että naisten sarjoissa vuosittain vuodesta 1996 lähtien lukuun ottamatta olympiavuosia. Kilpailut järjestää kansainvälinen luisteluliitto ISU.


text: Aiemmin maailmanmestaruuksista luisteltiin ainoastaan yleisluistelijoiden ja sprinttereiden yhteispistekilpailuissa.


title: Nicky Hilton

text: Nicholai ”Nicky” Olivia Rothschild (os. Hilton; s. 5. lokakuuta 1983 New York) on yhdysvaltalainen Hilton-hotelliketjun perijätär (Hiltonin suku omistaa noin 6 % koko hotelliketjusta), malli sekä muotisuunnittelija.


title: Nicky Hilton

text: Nickyn perheeseen kuuluu äiti Kathy Richards, isä Richard Hilton, isosisko Paris Hilton ja kaksi pikkuveljeä Conrad Hughes Hilton ja Barron Nicholas Hilton. Hänen isovanhemmansa ovat Barron Hilton ja Marilyn Hawley.


title: Nicky Hilton

text: Osan lapsuudestaan Nicky ja Paris viettivät kattohuoneistossa Waldorf-Astoria Hotel -hotellissa. Perhe muutti usein ja Nicky on myös asunut Beverly Hillsissä sekä The Hamptonsissa, joka sijaitsee Long Islandilla New Yorkissa.


title: Nicky Hilton

text: Nicky valmistui Convent of the Sacred Heart -lukiosta New Yorkissa. Hän on opiskellut muotisuunnittelua Fashion Institute of Technology ja Parsons School of Design -kouluissa, mutta ei saanut opintojaan valmiiksi.


title: Nicky Hilton

text: Vuonna 2004 julkaistiin Nickyn suunnittelema vaatemerkki Chick by Nicky Hilton, jonka kohderyhmänä oli ensisijaisesti nuoriso.


title: Nicky Hilton

text: Nicky suunnitteli vuosina 2002–2005 laukkuja japanilaiselle Samantha Thavasalle.


title: Nicky Hilton

text: Vuonna 2007 julkaistiin Nickyn toinen vaatemerkki Nicholai, jonka debyyttimuotinäytös kevät/kesä 2008 oli Mercedes-Benz-muotiviikolla New Yorkissa 9.9.2007. Nicky tavoitteli uudella merkillään hienostuneempaa kohderyhmää.


title: Nicky Hilton

text: Vaatteiden ja laukkujen lisäksi on Nicky myös suunnitellut asusteita ja koruja.


title: Nicky Hilton

text:
Nicky aloitti uransa mallina. Hän on Heatheretten vakiomalli, ja yhdessä siskonsa Parisin kanssa he usein aloittavat ja päättävät muotinäytökset. Lisäksi Nicky on ollut mallina omalle vaatemerkilleen Chick by Nicky Hilton.
Vuonna 2005 Nicky oli Rod Stewartin tyttären Kimberly Stewartin kanssa australialaisen alusvaatemerkin Antzin kasvoina. Sittemmin Nicky korvattiin australialaisella mallilla Megan Maitlandilla, mutta Kimberly jatkaa edelleen merkin kasvoina.


title: Nicky Hilton

text: Tähän aikaan Nicky sai kuvansa Lucire-lehden kanteen sen Uuden-Seelannin ja Romanian julkaisuissa.


title: Nicky Hilton

text: Nicky ja Paris tekivät debyyttinsä komediaelokuvassa National Lampoon’s Pledge This!. Elokuva meni suoraan DVD:lle ja julkaistiin joulukuussa 2006.


title: Nicky Hilton

text: Vuonna 2003 Nickylle ja Parisille ehdotettiin osaa tosi-tv-sarjaan The Simple Life, josta Nicky kieltäytyi. Paris otti tarjouksen vastaan ja toisen osan sai Parisin silloinen paras ystävä seurapiirijulkkis Nicole Richie. Sarjaa esitettiin USA:ssa vuosina 2003–2007 ja Suomessa sarja tunnetaan paremmin nimellä Leidit landella.


title: Nicky Hilton

text: Nicky on näytellyt useissa cameo-rooleissa, eli hän on näytellyt itseänsä.


title: Nicky Hilton

text: Vuonna 2006 Nicky suunnitteli siirtyvänsä hotellibisnekseen kahdella Nicky O -hotellilla, Miamiin ja Chicagoon. Helmikuussa 2007 Nicky ja hänen managerinsa Paul Fisher saivat syytteen sopimusrikkomuksesta ja projekti jäädytettiin.


title: Nicky Hilton

text: 15.8.2004 hän meni naimisiin Todd Andrew Meisterin kanssa Las Vegasissa. Avioliitto mitätöitiin kolme kuukautta myöhemmin.


title: Nicky Hilton

text: Vuonna 2015 Nicky meni naimisiin James Rothschildin kanssa. Hän myös vaihtoi sukunimensä Rothschildiksi.


title: Luokaton reititys

text: Luokaton reititys (, CIDR) on nykyään IP-verkoissa käytetty menetelmä IP-osoitteiden jakamiseksi eri operaattoreille/verkoille. Verkko ilmoitetaan annetaan kahtena lukuna, joista ensimmäinen ilmaisee verkon osoitteen (network prefix) ja jälkimmäinen verkon koon (netmask). Verkon kokoa rajaavien bittien määrä eli "maski" eli "aliverkon peite" merkitään osoitteen perään vinoviivalla erotettuna.


title: Luokaton reititys

text: Esimerkiksi yksityiseen käyttöön on varattu verkko 10.0.0.0/8 (RFC 1918). Osoite voidaan kirjoittaa myös kirjoittamalla maski auki muotoon 10.0.0.0/255.0.0.0. Tähän verkkoon kuuluvat IP-osoitteet 10.0.0.0 – 10.255.255.255. Tyypillisesti ensimmäinen osoite on varattu tarkoittamaan itse verkkoa (10.0.0.0) ja viimeinen osoite on yleislähetys (broadcast) -osoite.


title: Luokaton reititys

text:
Ennen luokatonta reititystä IPv4-osoitteet oli jaettu viiteen luokkaan (A–F). Normaalissa verkkoliikenteessä käytettiin luokkia A–C ja kunkin luokan verkossa oli luokasta riippuen joko 16 777 216, 65 536 tai 256 osoitetta. Osoitteen luokan määräsivät osoitteen ensimmäiset bitit. 0 oli A, 10 B ja 110 C.
Suurimpia A-luokan verkkoja jaettiin yhdysvaltalaisille suuryrityksille kuten IBM, Apple, Ford, General Electric, Halliburton, Yhdysvaltain posti. Valtioista Japanilla oli oma A-luokan lohkonsa ja koko Afrikalle kaksi.
Tämä osoittautui käytännössä liian jäykäksi menetelmäksi ja se johti osoitteiden haaskaamiseen sekä globaalin reititystaulun koon nopeaan kasvuun.
Luokaton reititys muutti järjestelmää siten että kun aikaisemmin operaattorin osoitti joko osoitteen 8, 16 tai 24 ensimmäistä bittiä, uudessa järjestelyssä raja on liukuva.


title: Luokaton reititys

text: Siirtyminen luokattomaan reititykseen alkoi vuonna 1993 julkaistujen RFC 1518 ja RFC 1519 myötä.


title: Numeroituva joukko

text: Matematiikassa termiä numeroituva käytetään kuvaamaan joukon sisältämien alkioiden lukumäärää. Jos joukossa on ääretön määrä alkioita, numeroituvuus ilmaisee äärettömän määrän laadun. Äärettömien joukkojen kokoeroja voi selvittää vertailemalla joukkojen alkioiden lukumääriä keskenään. Vaikka molemmat joukot ovat äärettömän suuria, voi toinen joukko sisältää merkittävästi enemmän alkioita kuin toinen joukko. Tällöin sanotaan sen olevan mahtavampi joukko.


title: Numeroituva joukko

text: Numeroituvuuden termin otti käyttöön joukko-opin luoja Georg Cantor vuonna 1874 julkaistussa kirjoituksessaan ja hän todisti sillä monien joukkojen mahtavuuden olevan sama kuin luonnollisten lukujen joukolla.


title: Numeroituva joukko

text:
Eräissä lukujoukoissa on alkioita ääretön lukumäärä, joten tavanomainen lukumäärän laskeminen luettelemalla joukon alkiot ei onnistu. Kahden äärettömän joukon kokoa voidaan kuitenkin verrata muodostamalla alkioparien joukko kummankin joukon alkioista. Esimerkiksi joukoista, joissa on "luonnolliset luvut" ja "parilliset luonnolliset luvut", voidaan muodostaa alkioparijoukko, jossa on alkiot
Tässä joukossa vasen pari on luonnollisen luvun alkio ja oikea pari parillisen luonnollisen luvun alkio. Vaikka kummankin joukon alkioita on ääretön määrä, voidaan niistä muodostaa parit, joiden muodostamiseen osallistuvat lopulta kaikki kummankin joukon alkiot. Tästä päätellään, että alkioiden lukumäärä on "sama", vaikka itse lukumäärää ei määritetä.


title: Numeroituva joukko

text: Edelliseen esimerkkiin sisältyy paradoksi (katso Galilein paradoksi), joka on kiehtonut matemaatikkoja toista sataa vuotta. Miten voi parillisia lukuja olla yhtä monta kuin luonnollisia lukuja? Eikö parillisia lukuja ole puolet vähemmän kuin luonnollisia lukuja? Cantorin ajatusleikki parinmuodostuksesta osoittaa kuitenkin, että kumpikin lukujoukko on ehtymätön ja jokaiselle alkiolle löytyy aina toisesta lukujoukosta pari. Äärettömien joukkojen tapauksissa joukon "kokoa" kutsutaankin joukon "mahtavuudeksi" erotukseksi äärellisten joukkojen koosta. Äärettömän joukon kokoa ei arvoida numeerisesti vaan sen mahtavuutta arvioidaan vertailujoukon avulla. Vertailun tulos on, että toinen joukko on yhtä mahtava tai mahtavampi kuin toinen joukko. Joukot voidaan asettaa mahtavuusjärjestykseen vertailun avulla.


title: Numeroituva joukko

text: Joukko formula_2 on numeroituva kahdessa tapauksessa. formula_2 on "numeroituva", jos sen mahtavuus on äärellinen. Esimerkiksi suomalaiset aakkoset on numeroituva joukko, koska aakkoset voidaan lueteltuina (aakkosjärjestyksessä) laskea ja niitä on äärellinen määrä 29. formula_2 on "numeroituvasti ääretön", jos se on yhtä mahtava kuin luonnollisten lukujen formula_5 joukko. Parinmuodostus vertailujoukon formula_6 kanssa jatkuu äärettömän monta kertaa tai jää kesken, mutta jokaiselle joukon formula_2 alkiolle riittää joukosta formula_6 pari.


title: Numeroituva joukko

text: Jos parinmuodostusprosessissa huomataan tilanne, että joukossa formula_2 on alkioita, joita ei pystytä luetteloimaan joukon formula_6 alkioilla, kutsutaan joukkoa formula_2 ylinumeroituvaksi. Intuitiivisesti ajatellaan, että joukossa formula_2 on "enemmän alkioita" kuin joukossa formula_6 eli se on mahtavampi joukko. Esimerkiksi reaalilukujen joukko formula_14 on osoitettu mahtavammaksi kuin formula_6 eli se on ylinumeroituvasti ääretön.


title: Numeroituva joukko

text: Joukon formula_2 mahtavuutta merkitään matematiikan kirjallisuudessa joko formula_17 tai formula_18. Joukkojen mahtavuuden suuruus ilmaistaan heprean kielen aakkosella formula_19, joka lausutaan ""alef"". Numeroituvan joukon formula_2, kuten myös luonnollisten lukujen joukon formula_6, mahtavuutta merkitään kardinaaliluvulla formula_22. Tämän arvo on formula_23 ja se on pienin ääretön kardinaaliluku.


title: Numeroituva joukko

text: Jos joukko on ylinumeroituva, joukon mahtavuus ilmaistaan kardinaaliluvuilla formula_24 tai formula_25 tai ..., missä kardinaaliluvut ovat formula_26 eri mahtavuudella ylinumeroituvuuden laadun mukaan. Kardinaaliluvuilla on suuruusjärjestys formula_27.


title: Numeroituva joukko

text:
Vertailuparien muodostus voidaan tulkita karteesisen tulon formula_28 muodostamiseksi, mikä voidaan lausua myös funktion kuvauksen avulla. Silloin kuvaus tutkittavasta lukujoukosta luonnollisten lukujen joukkoon
vastaisi parinmuodostusta siten, että kuvauksen formula_30 lähtö- ja maalijoukon alkiot ovat pareja. Jos kuvaus formula_30 on injektio, on lähtöjoukko numeroituva tai numeroituvasti ääretön. Jos kuvaus on peräti bijektio, on lähtöjoukko formula_2 numeroituvasti ääretön.


title: Numeroituva joukko

text: Numeroituvien joukkojen aidot osajoukot ovat myös numeroituvia. Jos esimerkiksi rationaaliluvut on numeroituva joukko, myös sen osajoukko kokonaisluvut on numeroituva. Myös numeroituva määrä numeroituvia joukkoja muodostaa unionina numeroituvan joukon.


title: Numeroituva joukko

text: Edellisen esimerkin mukaisesti parilliset positiiviset luvut ovat numeroituvasti ääretön joukko. Samoin ovat esimerkiksi kokonaislukujen (formula_33), algebrallisten lukujen ja rationaalilukujen joukot (formula_34) numeroituvia.. Sitä vastoin esimerkiksi reaalilukujen joukko formula_14 ei ole numeroituva vaan ylinumeroituva eli aidosti mahtavampi kuin mikään edellä mainituista.


title: Numeroituva joukko

text:
Kokonaisluvut formula_36 voidaan osoittaa numeroituvasti äärettömäksi joukoksi Cantorin esittämällä yksinkertaisella tavalla. Vaikka joukko on "molemmista päistään" ääretön, voidaan lukujen luettelointi aloittaa lukujoukon keskeltä:
Nämä uudelleen ryhmitellyt luvut numeroidaan luonnollisilla luvuilla seuraavasti:
Tällä tavalla tavoitetaan kaikki kokonaisluvut ja ne voidaan yhdistää vuorollaan yhden luonnollisen luvun kanssa, kun parinmuodostusta jatketaan äärettömän monta kertaa. Tämän esimerkin perusteella kokonaisluvut ovat numeroituvasti ääretön lukujoukko eli sen mahtavuus on formula_39.


title: Numeroituva joukko

text: Kokonaislukujen joukko on numeroituvasti ääretön myös siksi, että se on unioni kolmesta numeroituvasta joukosta:


title: Numeroituva joukko

text: Rationaalilukujen numeroituvuus on todistettu artikkelissa mahtavuus Cantorin esittelemällä luettelointimenetelmällä.


title: Numeroituva joukko

text:
Numeroituvaisuus voidaan todistaa myös numeroituvien osajoukkojen unionin numeroituvuudella. Jaetaan rationaaliluvut useaan osajoukkoon, jonka alkioilla on aina samat nimittäjät. Tällainen osajoukko on esimerkiksi formula_41, jonka alkioilla on nimittäjänä kokonaisluku formula_42:
Joukko formula_41 on formula_42:n arvosta riippumatta numeroituvasti ääretön, koska alkioita on yhtä monta kuin murtolukujen osoittajissa olevat kokonaisluvut.


title: Numeroituva joukko

text:
Kaikki rationaaliluvut formula_34 saadaan osajoukkojen formula_41 unionina, kun formula_42 käy läpi kaikki kokonaisluvut formula_33
missä osajoukkoja on numeroituvasti ääretön joukko.


title: Numeroituva joukko

text: Rationaalukujen todistelu on samantapainen myös kahden numeroituvan joukon karteesisen tulon numeroituvuuden todistelussa. Esimerkiksi kahden luonnollisen joukon karteesinen tulo formula_51 on siten myös numeroituva joukko. Itse asiassa kaikki numeroituvien joukkojen kaikki karteesiset tulot formula_52 ovat numeroituvia joukkoja.


title: Numeroituva joukko

text:
Keksimällä bijektio formula_53, missä
on numeroituvuus toteamisen jälkeen osoitettu.


title: Jessica Simpson

text: Jessica Ann Simpson (s. 10. heinäkuuta 1980 Abilene, Teksas) on yhdysvaltalainen laulaja, näyttelijä, lauluntekijä ja muotisuunnittelija, joka tuli suosituksi 1990-luvun lopulla. Hän on julkaissut useita albumeja, esiintynyt televisio-ohjelmissa ja elokuvissa, sekä suunnitellut käsilaukkuja ja kenkiä naisille. Vuonna 2006 hän perusti malliston The Jessica Simpson Collection.


title: Jessica Simpson

text: Simpsonin ensimmäinen single ”I Wanna Love You Forever” (1999) ylsi Yhdysvaltain Billboard Hot 100 -listan viidenneksi. Hänen debyyttialbuminsa "Sweet Kisses" myi Yhdysvalloissa tuplaplatinaa ja yli neljä miljoonaa kappaletta maailmanlaajuisesti. Simpson on julkaissut yhteensä seitsemän studioalbumia.


title: Jessica Simpson

text: Vuosina 2003-2005 hän esiintyi yhdessä silloisen aviomiehensä Nick Lacheyn kanssa Music Televisionin tositelevisiosarjassa "Kyyhkyläiset" ("Newly weds"). Lisäksi hän on näytellyt muun muassa "That ´70s Show" -televisiosarjassa sekä elokuvassa "The Dukes of Hazzard" (2005).


title: Jessica Simpson

text: Simpson kasvoi Richardsonissa, joka sijaitsee Dallasissa, Texasissa. Simpsonin perheeseen kuuluu isä Joe, äiti Tina ja sisko Ashlee Simpson, joka on näyttelijä ja laulaja. Isä Joe oli baptistikirkon pappi Texasissa ja Simpsonin manageri.


title: Jessica Simpson

text: Vuonna 2002 Simpson meni naimisiin Nick Lacheyn kanssa, joka oli tuolloin 98 Degrees -yhtyeen laulaja. Simpson oli sanonut mediassa olevansa neitsyt aina hääpäivään asti. Vuonna 2003 alkoi MTV:n sarja "Kyyhkyläiset (Newlyweds)", joka kertoi Simpsonin ja Lacheyn elämästä yhdessä. Vuonna 2005 Simpson ja Lachey ilmoittivat erosta. Eron jälkeen Simpson seurusteli laulaja John Mayerin kanssa. Marraskuussa 2007 Simpson alkoi tapailla Dallas Cowboysin pelaajaa Tony Romoa. He erosivat kesällä 2009.


title: Jessica Simpson

text: Heinäkuussa 2014 Simpson meni naimisiin entisen NFL-pelaajan Eric Johnsonin kanssa. Heillä on kaksi lasta: tyttö ja poika.


title: Jessica Simpson

text: Simpson on laulanut baptistikirkon kuorossa, ja hänen ensimmäinen levynsä oli kristillinen levy, jonka hän teki ollessaan 14-vuotias. Levyä ei kuitenkaan koskaan julkaistu.


title: Jessica Simpson

text: Vuonna 1999 Simpson julkaisi ensimmäisen levynsä "Sweet Kisses", joka oli yhdysvaltalaisella Billboard-listalla sijalla 25 ja brittiläisellä listalla levy oli top 40- listalla. Albumi oli menestys ja myi Yhdysvalloissa miljoona kappaletta. Hänen ensimmäinen singlensä "I Wanna Love You Forever" myi platinaa ja oli parhaimmillaan Billboard-listalla sijalla viisi. Single oli menestys myös Kanadassa ja Britanniassa. Hänen toinen singlensä, duetto yhdessä hänen silloisen poikaystävänsä Nick Lacheyn kanssa, "Where You Are", oli hitti.


title: Jessica Simpson

text: Kolmas single "I Think I'm in Love with You" oli niin ikään menestys, saavuttaen parhaimmillaan sijan 40. Vuonna 2000 Simpson voitti kaksi Teen Choice Awards -palkintoa. Hän sai palkinnot parhaasta rakkauslaulusta (”Where You Are”), ja hän oli vuoden paras uusi artisti. Vuonna 2000 Simpson esiintyi 98 Degrees -bändin videolla ”My Everything”.


title: Jessica Simpson

text: Toinen albumi, "Irresistible", julkaistiin vuonna 2001, ja se kipusi Billboard - listalla sijalle 10. Silti albumin myynti jäi noin puoleen miljoonaan kappaleeseen. Albumin single "Irresistible" oli parhaimmillaan kahdeskymmenes yhdysvaltalaisella listalla. Seuraava single, "A Little Bit" ei menestynyt listoilla.


title: Jessica Simpson

text: Kolmas albumi, "In This Skin", julkaistiin kesällä 2003 samaan aikaan kuin "Kyyhkyläisillä" oli ensi-ilta. Sarja siivitti albumin myyntiä ja albumi myi noin 3 miljoonaa kappaletta ja oli parhaimmillaan kakkossijalla Billboard-listalla.


title: Jessica Simpson

text: Vuonna 2006 29. elokuuta Yhdysvalloissa julkaistiin Simpsonin neljäs pitkäsoitto, "A Public Affair". Albumi saavutti Billboard-listan sijan viisi. Albumilta on julkaistu singlet "A Public Affair" ja "I Belong to Me".


title: Jessica Simpson

text: 9. syyskuuta vuonna 2008 Simpson julkaisi Yhdysvalloissa viidennen levynsä "Do You Know", vaihtaen samalla popista kantriin. Levyn ensimmäinen sinkku "Come On Over" tosin vuodettin nettiin jo 27. toukokuuta. Pian sen jälkeen countryradioasemat ympäri maan alkoivat soittaa singleä listoillaan. "Come On Over" rikkoi ennätyksiä Billboard Hot country songs -listalla sijalla 41 tittelillä "highest-debuting first chart entry by a solo artist". "Come On Over"- sinkun musiikkivideo sai ensi-iltansa Simpsonin nettisivuilla heinäkuussa 2008. Sinkku saavutti sijan 18. Billboardin kuumien countryhittien-listalla. Levyn virallisen julkaisun jälkeen se saavutti 1. sijan Billboardin top country albumien-listalla sekä USA:ssa että Kanadassa, ollen Simpsonin uran ensimmäinen ykkössijan saavuttanut albumi. Levyn muut sinkut eivät saavuttaneet samanlaista suosiota ja 7. huhtikuuta 2009 Simpsonin edustaja ilmoitti Simpsonin ja tämän levy-yhtiön "Sony Nashvillen" erosta.


title: Jessica Simpson

text: Vuonna 1992 Simpson haki roolia kuuluisasta tv-ohjelmasta "The Mickey Mouse Club", mutta Christina Aguileran esityksen nähtyään hän meni kipsiin lavalla viimeisessä koe-esiintymisessään, eikä saanut paikkaa ohjelmasta. "Kyyhkyläiset"-sarjan myötä Simpson sai roolin elokuvasta "The Dukes of Hazzard", jossa hän esitti Daisy Dukea. Vuonna 2006 hän esiintyi elokuvassa "Kuukauden koheltajat".


title: Jessica Simpson

text: Vaikka Simpson oli luonut uraa laulajana, hän nousi kuuluisuuteen vasta Kyyhkyläiset- ("Newlyweds") sarjan myötä. Kyyhkyläisiä esitettiin Suomessa Nelosella ja MTV musiikkikanavalla. Kyyhkyläisissä seurataan Lacheyn ja Simpsonin elämää. Sarja alkoi vuonna 2003 ja oli heti suuri menestys. Sarjaa esitettiin 40 jaksoa, viimeinen jakso tuli vuonna 2005.


title: Jessica Simpson

text:
Vuonna 2004 pari tähditti myös tv-showta "The Nick and Jessica Variety Hour" , jota verrattiin Sonnyn ja Cherin showhun. Vuonna 2005 Kyyhkyläiset palkittiin People's choice awardilla "Favorite reality show". Sarja sai loppunsa pian sen jälkeen.
Simpson on julkaissut kirjan häistään; hänellä on oma kosmetiikkasarja Dessert Treats, jonka tuoteita pystyy syömään iholta; hän on mainostanut monia tuotteita ja on suosittu esiintyjä monissa Yhdysvaltojen tärkeissä pyhäpäiväjuhlissa. Simpson on laulanut myös useasti muun muassa God Bless America -kappaleen amerikkalaisen jalkapallon ja baseball -loppukilpailujen yhteydessä. Hänen uusimmista kappaleista tunnetuin on ehkä Nancy Sinatran alun perin levyttämä These Boots Are Made For Walking.


title: Luhtitalo

text: Luhtitalo on kerrostalo, jossa asuntoihin kuljetaan pitkin rakennuksen sivulla olevia "luhtikäytäviä".


title: Luhtitalo

text: Luhtikäytävät ovat lämmittämättömiä, mutta niihin johtavat porrashuoneet voivat olla lämmitettyjä ja varsinkin korkeissa luhtitaloissa hissillä varustettuja. Luhtikäytävän ansiosta asuntoihin kuljetaan kylmästä tilasta, minkä takia käytävätiloja ei ole niin paljoa lämmitettävänä kylminä vuodenaikoina. Vaikka käytävät ovat lämmittämättömiä, niiden suojaaminen sadetta, lunta ja tuulta vastaan on järjestettävä.


title: Luhtitalo

text: Luhtikäytävätalo asettaa erityisiä vaatimuksia poistumisteille, palo-osastoinnille ja asuntojen aukotukselle luhtikäytävän suuntaan.


title: Akhmetan piirikunta

text: Akhmetan piirikunta () on piirikunta Kakhetin hallintoalueella Georgiassa. Piirikunnassa on noin 41 700 asukasta (vuonna 2006) ja sen pinta-ala on 2 207 neliökilometriä. Piirikunnan keskus on Akhmetan kaupunki.


title: Akhmetan piirikunta

text: Akhmetan alueella sijaitsevat Kveteran kaupunkilinnoitus, jonka kirkko on rakennettu 900-luvulla, ja 500-luvulla perustettu Alaverdin luostari. Piirikunnan pohjoisosassa sijaitsee vuoristoinen Tušetin alue, josta Alazani-joki saa alkunsa. Alueelle on perustettu Tušetin kansallispuisto vuonna 2003.


title: Gumböle

text: Gumböle (suom. aik. Kumpyöli) on Länsi-Espoossa sijaitseva kaupunginosa, joka kuuluu Vanhan-Espoon suuralueeseen. Alueella toimii Gumbölen ratsutalli sekä Gumböle Golf Club. Vuonna 1976 alueen nimi suomennettiin Kumpyöliksi, mutta Espoon kaupunki luopui tästä suomennoksesta 1980-luvun lopulla ja maanmittauslaitos vuonna 2007.


title: Gumböle

text: Gumbölen historia perustuu Gumbölen kartanon historiaan, joka tunnetaan vuodesta 1540 lähtien. Nykyinen päärakennus on rakennettu 1840-luvulla. Gumbölen kartano sijaitsee lähellä Gumbölenjokea Espoossa ja on kaupungin omistuksessa.


title: Vapo

text: Vapo Oy on suomalainen valtionyhtiö, joka tuottaa energiaa muun muassa turpeesta ja puupolttoaineista. Suomen valtio omistaa Vaposta 50,1 % ja 16 suomalaisen energiayhtiön omistama Suomen Energiavarat Oy (SEV) 49,9 %.


title: Vapo

text: Vapo on Itämeren alueen suurin pelletinvalmistaja. Vapo tuottaa pellettejä Suomessa, Ruotsissa, Virossa, Tanskassa ja Puolassa.


title: Vapo

text: Vapo Oy ilmoittaa olevansa maailman johtava turveteollisuusyritys. Lisäksi Vapo tuottaa kaukolämpöä, sähköä sekä valmistaa ympäristöturpeita, kasvualustoja sekä kasvinravinteita ja kehittää ympäristöteknologian ratkaisuja. Aikaisemmin se oli Suomen suurimpia sahateollisuusyrityksiä ja Euroopan suurimpia sahatavaran tuottajia.


title: Vapo

text: Vapo-konserni koostuu emoyhtiö Vapo Oy:stä, johon kuuluu kolme liiketoiminta-aluetta: Puupolttoaineet, Turvetuotteet, Lämpö ja sähkö. Konsernin tytäryhtiöitä ovat Kekkilä Oy, Neova AB ja AS Tootsi Turvas.


title: Vapo

text: Vapo-konsernin liikevaihto vuonna 2012 oli 652,9 miljoonaa euroa. Konsernin palveluksessa oli vuonna 2012 keskimäärin 1154 henkilöä.


title: Vapo

text: 26. tammikuuta 1940 valtion laitosten polttopuiden sekä puutavaran hankinta keskitettiin Rautatiehallituksen Puutavaratoimistolle. Puutavaratoimiston toiminta laajentui, ja se siirtyi kansanhuoltoministeriön alaisuuteen. Vuonna 1945 nimi vaihdettiin Valtion Polttoainetoimistoksi ja otettiin epäviralliseen käyttöön Vapo-lyhenne. Samalla alkoi pilkkeen ja ratapölkkyjen tuotanto. Vapo aloitti turvetoiminnan 1940-luvun puolivälissä välittämällä valtion polttoturvetta kulutukseen, mutta varsinainen turvetoiminta alkoi kuitenkin vasta 1970-luvulla. Työntekijöitä oli enimmillään lähes 30 000.


title: Vapo

text: Vuonna 1950 yrityksen nimeksi muutettiin Valtionrautateiden Polttoainetoimisto, ja yhtiön omien puutavarankuljetusajoneuvojen määrä väheni, pinotavaran uitot loppuivat ja laivaukset vähenivät. Yhtiö aloitti sahaustoiminnan Mikkelissä, ja polttopuutuotannon ohessa hakkeen tuotanto alkoi 1958. Vaposta tuli tuontipolttoaineiden (kivihiili, koksi, lämmitysöljy) välittäjä. Vuonna 1963 nimeksi muutettiin jälleen Valtion polttoainetoimisto, ja Vapo-lyhenne virallistettiin. Vuonna 1968 nimeksi muutettiin Valtion polttoainekeskus. Sahausta tehostettiin ja keskitettiin muutamille tuotantopaikkakunnille. 1960-luvun lopulla Vapolle siirtyi myös valtion polttoaineiden varmuusvarastointi, ja yhtiö hankki omistukseensa Suo Oy:n.


title: Vapo

text: Vuonna 1973 pääkonttori siirrettiin Helsingistä Jyväskylään, ja vuonna 1975 toiminta jaettiin eri toimialoihin. Turvetuotanto kasvoi 1970-luvulla öljykriisin myötä. Energiaturpeen jalostus kehittyi, ja turvekoksin tuotanto alkoi 1976, turvebrikettien 1977 ja grillihiilien 1978. Aitonevan ja Haukinevan kasvuturvetehtaat avattiin 1976.


title: Vapo

text: 1. tammikuuta 1984 Vapo muuttui valtion kokonaan omistamaksi osakeyhtiöksi. Samana vuonna yhtiö osti kokonaan Paltamon sahan.


title: Vapo

text: 1990-luvun alussa alkoi ympäristöliiketoiminta, kun Vapo Biotech perustettiin. 1993 kaikki sahat organisoitiin Vapo Timber Oy:ksi. Vapon kasvuturvetoimiala ja Kekkilä Oy fuusioituivat vuonna 1994. Vuonna 1999 Vapo hankki omistukseensa Forssan Energia Oy:n.


title: Vapo

text: Tuulivoimatuotanto aloitettiin Kuivaniemen tuulipuistossa Kuivamatalan saarella ja vuonna 2005 puistossa oli kahdeksan tuulivoimalaitosta.


title: Vapo

text: 2000-luvun alussa Vapo hankki omistukseensa ruotsalaisen Råsjö Torv AB:n, sekä virolaisen Tootsi Turvas AS:n. Puupelletin tuotanto biopolttoaineena alkoi. Metsäliitosta tuli Vapon osaomistaja vuonna 2002, kun valtio myi kolmanneksen yhtiöstä osuuskunnalle. Vuoden 2005 alussa Metsäliiton omistusosuus nousi 49,9 prosenttiin, ja samalla Metsäliitto myi Biowatti Oy:n pellettiliiketoiminnot Vapolle ja muun osan yhtiöstä Lassila & Tikanojalle.


title: Vapo

text: Kesäkuussa 2009 Metsäliitto myi koko omistusosuutensa Vaposta Suomen Energiavarat Oy:lle.


title: Vapo

text: Vuonna 2011 Vapo Oy nosti turvetuotannon ympäristövastuullisuuden strategiansa keskiöön. Samana vuonna Vapo Oy tarjosi suojelukseen omia luonnontilaisia soita 2300 hehtaaria.


title: Vapo

text: Yhtiö myi sahaustoimintaa harjoittaneen tytäryhtiönsä Vapo Timber Oy:n itävaltalaiselle Binderholz-konsernille tammikuussa 2015. Myydyn tytäryhtiön, jolle Nurmeksen ja Lieksan sahat siirtyivät, nimeksi tuli Binderholz Nordic Oy.


title: Vapo

text: Vapo Oy ilmoitti marraskuussa 2007 haluavansa tehdä turpeesta liikenteen polttoainetta. Vapo suunnitteli dieselin valmistusta turpeen ja puun seoksesta vuoden 2010 alusta. Vapo ilmoitti VTT:n tutkimukseen viitaten turvedieselin ilmastovaikutusten vastaavan 80-90 prosenttia fossiilisen dieselin vaikutuksista, jos turpeenottopaikat metsitetään ja turvedieselin hiilijalanjäljestä vähennetään turpeenottopaikalle kasvastettavaan metsään seuraavien satojen vuosien aikana sitoutuva hiilimäärä.


title: Vapo

text: VTT:n tutkimusprofessori Ilkka Savolainen arvosteli heinäkuussa 2008 Vapon turvedieselin ilmastovaikutuksia koskevia lausuntoja virheellisiksi, koska niissä on tulkittu VTT:n tutkimuksen tuloksia liian pitkällä aikajänteellä


title: Tšiatura

text: Tšiatura () on kaupunki Tšiaturan piirikunnassa Imeretin hallintoalueella Georgiassa. Kaupungissa oli 29 228 asukasta vuonna 1989, mutta vuonna 2002 enää 13 835. Vuoden 2014 alun asukasluvuksi on arvioitu 14 300.


title: Tšiatura

text: Kaupunki sijaitsee Qvirila-joen varrella 340–500 metrin korkeudella merenpinnasta. Se sijaitsee myös Zestaponin ja Satškheren välisen rautatien varrella.


title: Tšiatura

text: Tšiatura on yksi Georgian tärkeimmistä teollisuuskeskuksista. Se perustettiin vuonna 1879, kun Akaki Tsereteli käynnisti mangaanin louhinnan alueella. Tšiaturan mangaanilaitos on yksi maailman suurimmista. Kaupunkioikeudet Tšiatura sai 1921. Kaupungissa on vuonna 1962 perustettu paikallismuseo ja keskiaikainen Mghvimevin luostari.


title: Pihamauriainen

text: Pihamauriainen eli sokerimuurahainen tai mauriainen ("Lasius niger") on pieni (3,5–9 mm) ja musta muurahaislaji.


title: Pihamauriainen

text: Sokerimuurahainen tunkeutuu yleisesti ihmisasumuksiin. Sitä löydetään monesti keittiöstä, ruokakaapeista tai -varastoista. Se on perso makealle. Pihalla se viihtyy laatoitusten alla ja kivijalan vieressä tai kukkapenkissä. Laji kelpaa hyvin muurahaisterraarioon; se kaivaa tunneleita ja syö sokeria.


title: Pihamauriainen

text: Pihamauriaiskuningatar elää normaalisti noin 12 vuotta. Pisin mitattu ikä on ollut 27 vuotta.


title: Pihamauriainen

text: Pihamauriainen on hyvin helppo laji kasvattaa, sillä se viihtyy hyvin huoneenlämmössä, ja onnistuu tekemään pesän kaikkialle, missä on vähänkin kosteaa. Pihamauriainen tarvitsee talvilevon, jonka voi toteuttaa siirtämällä pesän esimerkiksi jääkaappiin 2-4 kuukaudeksi. Pesän voi myös asettaa ulos, mutta silloin se on syytä sijoittaa esimerkiksi styroxlaatikkoon, jotta lämpötila ei laske alle 2 °C:een.


title: Pihamauriainen

text: Pihamauriainen ja mustamuurahaisen ("Formica fusca") erot ovat:


title: Radio Ga Ga

text:
Radio Ga Ga on brittiläisen rock-yhtye Queenin vuonna 1984 julkaisema kappale albumilta "The Works". Kappale julkaistiin singlenä 23. tammikuuta 1984 sekä 7- että 12-tuumaisella vinyylillä. Kappale on yhtyeen rumpalin, Roger Taylorin, sävellys. Singlen B-puolen kappaleena on kitaristi Brian Mayn säveltämä "I Go Crazy".
Lisäksi


title: Baghdatin piirikunta

text: Baghdatin piirikunta () on piirikunta Imeretin hallintoalueella Georgiassa. Piirikunnassa on noin 29 000 asukasta (vuonna 2006) ja sen pinta-ala on 815 neliökilometriä.


title: Baghdatin piirikunta

text: Piirikunnan keskus on Baghdatin kaupunki. Runoilija Vladimir Majakovski syntyi kaupungissa, ja se tunnettiin hänen mukaansa nimellä "Maiakovski" () vuosina 1940–1990.


title: Ylinumeroituva joukko

text: Ylinumeroituva joukko on matematiikassa joukko-opin termi ja se tarkoittaa joukkoa, joka ei ole numeroituva. Siinä on silloin merkittävästi enemmän alkioita kuin numeroituvassa joukossa eli se on mahtavampi joukko.


title: Ylinumeroituva joukko

text: Koska numeroituva joukko voi olla alkiomäärältään joko äärellinen tai ääretön, on näitä joukkoja mahtavampi joukko aina alkiomäärältään ääretön. Kansantajuisesti ilmaistuna: kun numeroituvasti ääretön joukko sisältää aina "yhtä monta alkiota" kuin luonnollisten lukujen joukko formula_1, ylinumeroituvassa joukossa on huomattavasti enemmän lukuja. Numeroituvuus voidaan todeta asettamalla tutkittavan joukon alkiot yksi kerrallaan pariksi luonnollisten lukujen alkioiden kanssa siten, että kaikki joukon alkiot tulevat käsiteltyä yhden kerran. Ylinumeroituvan joukon alkioita on niin paljon, ettei sen alkioita pystytä edes luettelemaan missään järjestyksessä, jotta parinmuodostusta voisi suorittaa.


title: Ylinumeroituva joukko

text: Numeroituvuuden termin otti käyttöön joukko-opin luoja Georg Cantor vuonna 1874 julkaistussa kirjoituksessaan ja hän todisti sillä monien joukkojen mahtavuuden olevan sama kuin luonnollisten lukujen joukolla. Vuonna 1891 hän keksi menetelmän osoittaa reaaliluvut ylinumeroituvasti äärettömäksi joukoksi.


title: Ylinumeroituva joukko

text: Joukko formula_2 on ylinumeroituva, jos se ei ole äärellinen tai numeroituvasti ääretön joukko. Ylinumeroituvuuden osoittaminen on yleisessä tapauksessa vaikeaa, vaikka joitakin helppoja tapauksia tunnetaankin.


title: Ylinumeroituva joukko

text: Joukon formula_2 mahtavuutta merkitään matematiikan kirjallisuudessa joko formula_4 tai formula_5. Joukkojen mahtavuuden suuruus ilmaistaan heprean kielen aakkosilla formula_6 tai formula_7, joka lausutaan ""alef"" ja "'"beth"". Numeroituvan joukon formula_2, kuten myös luonnollisten lukujen joukon formula_9, mahtavuutta merkitään kardinaaliluvulla formula_10. Tämän arvo on formula_11 ja se on pienin ääretön kardinaaliluku.


title: Ylinumeroituva joukko

text: Jos joukko on ylinumeroituva, joukon mahtavuus ilmaistaan kardinaaliluvuilla formula_12, formula_13, ..., missä kaikki kardinaaliluvut ovat formula_14, ylinumeroituvuuden laadun mukaan. Kardinaaliluvuilla on suuruusjärjestys formula_15


title: Ylinumeroituva joukko

text: Cantorin ajatus oli, että mahtavuudeltaan pienimmällä ylinumeroituvalla joukolla olisi kardinaaliluku formula_12. Kun hän osoitti reaaliluvut ylinumeroituvaksi joukoksi, hän oletti aluksi, että reaalilukujen kardinaaliluku olisi formula_12. Tätä ei voitu osoittaa todeksi, joten varmuuden vuoksi kardinaaliluvuksi on otettu formula_18, joka on formula_19 .


title: Ylinumeroituva joukko

text:
Joukko formula_2 on ylinumeroituva jos ja vain jos kuvaus
on ainoastaan injektio. Jos kuvaus on bijektio, on joukko formula_2 numeroituva. (Tässä on varmaan virhe, koska kuvaus ylinumeroituvasta joukosta luonnollisiin lukuihin ei voi olla injektio, sillä silloin joukko olisi numeroituva numeroituvuuden määritelmän perusteella)


title: Ylinumeroituva joukko

text: Jos joukon formula_2 osajoukko formula_24 on ylinumeroituva, niin myös joukko formula_2 on ylinumeroituva.


title: Ylinumeroituva joukko

text:
Jos joukko formula_2 on ylinumeroituva ja
on "bijektio", niin silloin myös formula_28 on ylinumeroituva.


title: Ylinumeroituva joukko

text:
Ensimmäisen todistelun reaalilukujen formula_29 ylinumeroituvuudesta esitti Cantor vuonna 1891 julkaisussa "Über eine elementare Frage der Mannigfaltigkeitslehre". Tämä kuuluisa todistus tunnetaan nimellä Cantorin diagonaaliargumentti. Hän tarkasteli lukuvälin formula_30 lukuja ja huomasi, ettei niitä pystytä esittämään luettelomuodossa. Jos sitä yritetään, voidaan helposti luoda desimaaliluku, joka puuttuu esitetystä luettelosta. Näin ollen numeroituvuutta ei ole ja väli formula_30 on ylinumeroituvasti ääretön. Koko reaalilukujen joukko on ylinumeroituva, koska sen osajoukko formula_30 on ylinumeroituva. Reaaliluvut ovat ylinumeroituva joukko myös siksi, että voidaan myös määrittää "bijektio"
missä bijektiona on esimerkiksi formula_34


title: Ylinumeroituva joukko

text: Reaalilukujen mahtavuuden määrittäminen on ollut ongelmallista niin sanotun kontinuumihypoteesin epämääräisyyden vuoksi. Siksi reaalilukujen kardinaaliluvuksi on merkitty formula_18, joka on suurempi tai yhtäsuuri kuin pienimmän ylinumeroituvan joukon kardinaaliluku formula_36. Eräs tulos kardinaaliluvulle saadaan, kun ajatellaan reaalilukujen joukon olevan yhtä mahtava kuin äärettömästi numeroituvan joukon osajoukkojen joukko. Tällöin reaalilukujen mahtavuus voidaan ilmaista formula_37:n avulla formula_38


title: Ylinumeroituva joukko

text: Transkendenttiluvut ovat sellaisia reaalilukuja, jotka eivät ole algebrallisia lukuja. Jos kerran algebrallisten lukujen on osoitettu olevan numeroituvasti ääretön joukko, ovatko transkendenttiluvut sitten ylinumeroituva joukko? Tällöin reaalilukujen ylinumeroituvuus johtuisi sen osajoukkona olevan transkendenttilukujen joukon ylinumeroituvuudesta.


title: Ylinumeroituva joukko

text: Tämän voi todistaa epäsuorasti. Olkoon formula_39 algebralliset luvut ja formula_28 transkendenttiluvut, jolloin formula_41. Koska formula_39 on numeroituva joukko, niin formula_29 tulisi olla numeroituva joukko, jos formula_28 on numeroituva. Koska formula_29 on kuitenkin ylinumeroituva, täytyy formula_28 olla myös ylinumeroituva.


title: Ylinumeroituva joukko

text: Karteesinen tulo formula_47 voidaan tulkita koordinaatiston "xy"-tasoksi, jossa jokainen tason piste on kahden reaaliluvun koordinaattipari. Onko tässä joukossa enemmän pisteitä kuin suoralla, jota edustaa koordinaattiakseli? Ei ole, vaan molemmilla joukoilla on sama kardinaaliluku.


title: Ylinumeroituva joukko

text:
Tämä voidaan osoittaa keksimällä "bijektio"
jolloin kuvauksen lähtö- ja maalijoukolla on sama kardinaaliluku. Aiemmin todettiin, että joukolla
formula_30 on sama kardinaaliluku kuin reaalijoukolla. Samasta syystä myös joukolla formula_50 on sama kardinaaliluku kuin formula_47, koska se on jälkimmäisen osajoukko.


title: Ylinumeroituva joukko

text: Kaikilla karteesisilla tuloilla formula_52, joihin osallistuu numeroituvasti ääretön määrä reaalilukujoukkoja, on sama kardinaaliluku kuin reaaliluvuilla.


title: Ylinumeroituva joukko

text: Cantorin lauseessa, jonka hän julkaisi vuonna 1891, hän väittää, että joukon osajoukkojen joukko on mahtavampi kuin joukko itse. Tämä siksi, ettei ole olemassa bijektiota joukosta formula_54 potenssijoukkoon formula_53. Tämä tarkoittaa, että potenssijoukon mahtavauus ylittää selvästi oman joukon formula_54 mahtavuuden.


title: Ylinumeroituva joukko

text: Äärettömästi numeroituvan joukon osajoukkojen joukko on yhtä mahtava kuin formula_29. Ylinumeroituva joukko on kaikkien luonnollisten lukujen joukon osajoukkojen joukko eli luonnollisten lukujen joukon potenssijoukko formula_58. Sen kardinaaliluku on formula_59.


title: Ylinumeroituva joukko

text: Mikäli reaaliluvuista muodostaa potenssijoukon formula_60, tulee sen mahtavuudesta vielä suurempi. Sen kardinaaliluku merkitään formula_61.


title: Ylinumeroituva joukko

text: Potenssijoukkoja voidaan muodostaa edellisestä potenssijoukosta loputtomasti. Näiden kardinaaliluvut kasvavat formula_62.


title: Ylinumeroituva joukko

text: Funktioiden formula_63 joukko on ylinumeroituva. Tämän joukon kardinaaliluku on vielä reaalilukujenkin kardinaliteettia suurempi. Funktioita voidaan muodostaa kaikille reaalilukujen osajoukoille, mikä johtaa potenssijoukkojen mahtavuuteen. Funktioiden joukon mahtavuutta merkitään siksi formula_64.


title: Electric Six

text: Electric Six on yhdysvaltalainen hard rockia, funkia, diskoa ja indie rockia soittava yhtye. Se perustettiin Detroitissa vuonna 1996 ja sen alkuperäinen nimi oli "The Wildbunch".


title: Electric Six

text: Electic Sixin ensimmäinen albumi oli Fire, joka julkaistiin toukokuussa 2003. Albumilla olevilla kappaleilla "Danger! High Voltage!" ja "Gay Bar" yhtye nousi yleisön tietoisuuteen. Pian ensimmäisen albumin jälkeen kolme jäsentä lähti yhtyeestä. Yhtye alkoi poikkeamaan valtavirran musiikista ja julkaisi toisen albuminsa Señor Smoken 14. helmikuuta 2005. Albumi sisälsi muun muassa Queenin Radio Ga Ga -kappaleesta tehdyn coverin.


title: Electric Six

text: Rumpali M. jätti Electric Sixin loppuvuodesta 2004, jolloin Dick Valentinesta tuli yhtyeen viimeinen alkuperäisjäsen. Percussion World tuli yhtyeen uudeksi rumpaliksi, jonka kanssa Señor Smoke viimeisteltiin. 12. syyskuuta 2006 Electric Six julkaisi kolmannen albuminsa Switzerlandin.


title: Electric Six

text: Toukokuussa 2007 basisti John R. Dequindre ilmoitti siirtyvänsä muiden musikaalisten projektien pariin. Hänen tilalleen tuli Smorgasbord!, ja samana vuonna Electric Six julkaisi neljännen albuminsa, I Shall Exterminate Everything Around Me That Restricts Me from Being the Master.


title: Electric Six

text: Viides albumi, Flashy, ilmestyi lokakuussa 2008. Samaan aikaan ilmestyi myös demoista, B-puolen kappaleista ja harvinaisuuksista koostuva Sexy Trash. Sexy Trashia myytiin vain bändin keikoilla USA:ssa ja Euroopassa.


title: Suomen Kansan Yhtenäisyyden Puolue

text: Suomen Kansan Yhtenäisyyden Puolue (SKYP) (ruots. "Finlands Folks Enhets Parti") oli puolue, jonka perusti vuonna 1972 Suomen Maaseudun Puolueesta (SMP) erotettu oppositio. SMP:n eduskuntaryhmän hajoaminen oli poikkeuksellinen tapaus eduskunnan historiassa, sillä ryhmää vaihtoi enemmistö ryhmästä.


title: Suomen Kansan Yhtenäisyyden Puolue

text: SMP:n hajoamisen keskeinen hahmo oli puheenjohtaja Veikko Vennamo, jota SMP:n eduskuntaryhmän enemmistö syytti diktatorisista otteista ja kohtuuttomien taloudellisten sitoumusten asettamisesta. Erimielisyydet kärjistyivät ilmiriidaksi kesällä 1972. Tuolloin puolueen 12 kansanedustajaa julkaisi Vennamoa jyrkästi arvostelevan kirjeen. SMP:llä oli tuolloin yhteensä 18 kansanedustajaa.


title: Suomen Kansan Yhtenäisyyden Puolue

text: SMP:n eduskuntaryhmä hajosi 8. syyskuuta 1972, kun kaksitoista edustajaa poistui eduskuntaryhmän kokouksesta Veikko Vennamon ilmoitettua Mauno Kurpan ja Heikki Kainulaisen erotetuksi puoluehallituksen päätöksellä eduskuntaryhmästä sekä Lauri Linnan ja Artturi Niemelän pidätetyksi ryhmän työskentelystä määräajaksi. Uusi eduskuntaryhmä järjestäytyi eduskunnan istuntosalissa omaksi ryhmäkseen 24. lokakuuta 1972. Syksyn aikana Vennamo erotutti nämä henkilöt puolueesta joko puoluehallituksen päätöksellä tai erottamalla sen puolueosaston, johon kyseiset henkilöt kuuluivat. Kun tämä menettely ei onnistunut Artturi Niemelän kohdalla, Vennamo erotti koko Lapin piirin puolueesta.


title: Suomen Kansan Yhtenäisyyden Puolue

text: Erotetut 12 kansanedustajaa ilmoittivat 5.12.1972 perustaneensa uuden puolueen, joka sai pian nimekseen Suomen kansan yhtenäisyyden puolue (SKYP). SKYP merkittiin puoluerekisteriin 29. joulukuuta 1972. Eduskunnassa hyväksyttiin 28. joulukuuta 1972 puoluetukea koskeva lainmuutos, joka mahdollisti toiseen eduskuntaryhmään siirtyneiden kansanedustajien puoluetuen saamisen, mikäli siirtyjiä on yli puolet eduskuntaryhmän kansanedustajista. Näin SKYP sai puoluetukea 12 kansanedustajastaan ja SMP menetti vastaavan osuuden. Talvella 1973 siirtyi vielä kansanedustaja Arvo Sainio SMP:stä SKYP:hen, kun puolueen jäsenet auttoivat hänet irti velkakahleistaan Veikko Vennamoon. Vennamo kutsui entisiä tovereitaan "seteliselkärankaisiksi" väittäen heidän jättäneen puolueen sen tähden, että he saisivat puoluetuen itselleen.


title: Suomen Kansan Yhtenäisyyden Puolue

text: Presidentti Urho Kekkonen ei halunnut käydä vuoden 1974 presidentinvaalia. Hänen jatkamisensa presidenttinä edellytti, että eduskunta pidentäisi presidentin toimikautta poikkeuslailla. Vennamo vastusti poikkeuslakia ja määräsi myös muut SMP:n kansanedustajat äänestämään sitä vastaan. Vasta perustetun SKYP:n 13 kansanedustajaa asettuivat tukemaan poikkeuslakia. He eivät tahtoneet estää Kekkosen presidenttikauden jatkamista etenkin, kun muitakaan presidenttiehdokkaita ei Vennamoa lukuun ottamatta ollut. Poikkeuslaki tarvitsi 5/6 kannatuksen, joten SKYP oli keskeinen tekijä lain hyväksymisessä. Veikko Vennamo syytti Kekkosen uudelleenvalintaa kannattaneita puolueita SMP:n opposition "ostamisesta" poikkeuslain hyväksymisen tueksi.


title: Suomen Kansan Yhtenäisyyden Puolue

text: SKYP:n puheenjohtajana toimi aluksi kansanedustaja Artturi Niemelä. Ensimmäisen varsinaisen puoluekokouksensa SKYP piti kesäkuun lopussa 1973. Tällöin ensimmäiseksi puheenjohtajaksi valittiin Tampereen yliopiston tilastotieteen professori Eino Haikala, toiseksi puheenjohtajaksi Artturi Niemelä ja kolmanneksi puheenjohtajaksi kansanedustaja Olavi Tupamäki.


title: Suomen Kansan Yhtenäisyyden Puolue

text: SKYP sai ensimmäisissä käymissään eduskuntavaaleissa 1975 yhden kansanedustajan, mutta jäi tämän jälkeen ilman. SKYP:n ainoa kansanedustaja Matti Asunmaa loikkasi Keskustapuolueeseen kesken vaalikauden keväällä 1977. Siten SKYP jäi kokonaan ilman puoluetukea saman lain perusteella, joka oli tehty juuri SKYP:n perustamisen (ja poikkeuslain läpimenon) mahdollistamiseksi.


title: Suomen Kansan Yhtenäisyyden Puolue

text: SKYP:n puheenjohtaja Eino Haikala sai kunnian olla SKYP:n presidenttiehdokkaana vuoden 1978 vaaleissa. Haikala ei saanut presidentinvaalissa yhtään valitsijamiestä. Vuodesta 1979 alkaen SKYP:n puheenjohtaja oli valtiotieteen maisteri Anssi Keski-Vähälä. SKYP osallistui itsenäisesti myös presidentinvaaleihin 1982 ehdokkaanaan myös kristillisen liiton ehdokkaana ollut Raino Westerholm. Westerholm ei kuitenkaan saanut valitsijamiehiä sen enempää omalta puolueeltaan kuin SKYP:ltäkään. Ennen Westerholmin valintaa SKYP oli ilmoittanut valitsevansa ehdokkaakseen eduskunnan puhemiehen Johannes Virolaisen, mikäli Ahti Karjalainen valittaisiin Keskustapuolueen presidenttiehdokkaaksi. SKYP perui kuitenkin ilmoituksensa todettuaan, että Keskusta "näytti tarvitsevan Virolaisen omaksi ehdokkaakseen".


title: Suomen Kansan Yhtenäisyyden Puolue

text: Marraskuussa 1982 puolueen nimeksi vaihdettiin Kansalaisvallan Liitto (KVL) (ruots. "Förbundet för Medborgarmakt"). KVL jäi eduskuntavaaleissa 1983 puolueista pienimmäksi ja puolue poistettiin saman vuoden lopulla puoluerekisteristä sen jäätyä ilman kansanedustajia kaksissa peräkkäisissä vaaleissa. KVL:n puheenjohtajana toimi entinen SDP-aktiivi, Uudenmaan läänin maaherra ja kansanedustaja Kaarlo Pitsinki.


title: Suomen Kansan Yhtenäisyyden Puolue

text: SKYP julkaisi vuodesta 1972 äänenkannattajanaan lehteä "Yhtenäisyys", jota edelsi edellisvuoden ilmestynyt "Ovet auki".


title: Papukaijakuume

text: Papukaijakuume, ornitoosi tai psittakoosi on "Chlamydia psittaci" -bakteerin aiheuttama lintujen sairaus, joka voi tarttua myös ihmiseen. Oireina ovat mm. keuhkokuume ja pernan suureneminen.


title: Eläintarhanajot

text: Eläintarhanajot, virallisesti Suomen suurajot, olivat 1930- ja 1940-lukujen kilpa-autoilijan S. P. J. Keinäsen keksimä kilpailu, joka järjestettiin vuosien 1932–1963 välisenä aikana Helsingin Eläintarhassa.


title: Eläintarhanajot

text: Palattuaan Tukholman Solvallan raviradalla järjestetyistä ajoista 1931 Keinänen keksi Ruotsin laivalla, että Suomelle voisi rakentaa omat Suurajot. Ideasta innostuivat muutkin laivalla matkustaneet, jolloin Keinänen, Karl A. Ebb sekä Johan Ramsay käynnistivät lähes puolen miljoonan markan takauksella ajojen järjestelyt. Helsingin Moottorikerho piti aluksi Keinäsen ideaa taloudellisesti uhkarohkeana, mutta pitkän taivuttelun jälkeen suostui ottamaan ajojen järjestelyvastuun itselleen. Rata saatiin kuntoon nopeasti, jolloin päätettiin, että ajot järjestettäisiin jo seuraavana vuonna.


title: Eläintarhanajot

text: Ensimmäiset Eläintarhanajot ajettiin vuonna 1932 nimellä Suomen Suurajot. Grand Prix -kilpailu kiinnosti heti alusta alkaen yleisöä ja mediaa. Yleisradio lähetti tapahtumasta aina suoran kisaselostuksen, ja paikalle ensimmäisiä lähtöjä katsomaan kerääntyi seuraamaan kaikkiaan 25 000 maksanutta katsojaa.


title: Eläintarhanajot

text:
Ensimmäisessä lähdössä oli mukana kymmenen autoa, joista kuusi oli suomalaisia ja neljä ruotsalaisia. Suomalaisyleisö sai pettyä, kun kaikkien aikojen ensimmäinen voitto meni Ruotsiin ennakkosuosikkina olleelle Per Viktor Widengrenille, joka kesti paineet ja ajoi Mercedes-Benzillään maaliviivan yli voittajana ennen S. P. J. Keinäsen ajamaa
Chrysleria ja Karl A. Ebbin Mercedes-Benziä.


title: Eläintarhanajot

text: Eläintarhanajoja ei järjestetty vuonna 1938, koska samalle viikonlopulle osuivat Helsinki-Malmin lentoaseman vihkiäiset.


title: Eläintarhanajot

text: Eläintarhassa ajettiin moottoripyörillä kisojen ensimmäisestä vuodesta alkaen, jolloin myös voitto meni Ruotsiin, kun C-luokan lähdön voittoon ajoi ruotsalainen Gunnar Kalén. Parhaana suomalaisena Raine Lampinen oli pikkuluokassa toinen.


title: Eläintarhanajot

text: Sotavuosina 1940–1944 ei Eläintarhanajoja ajettu, mutta vajaan vuoden kuluttua sodan loppumisesta järjestettiin kisat keväällä 1945. Autot eivät olleet mukana heti paluuvuonna takaisin, koska sodan jälkeen oli pula polttoaineesta. Paluun radoille tekivät ensimmäisenä moottoripyörät, ja katsojia oli vesisateessa 25 035. Eläintarhanajojen järjestäjät lahjoittivat ensimmäisen sotien jälkeisen kisan tuoton Sotainvalidien Veljesliiton hyväksi.


title: Eläintarhanajot

text: Eläintarhanajoja ehdittiin ajaa lähes 30 vuotta. Viimeinen kilpailu ajettiin vuoden 1963 toukokuussa, ja sen voitti Timo Mäkinen. Mäkisen voiton jälkeen piti ajaa vielä yksi lähtö, mutta se keskeytettiin. Kyseinen lähtö oli kisojen päälähtö, Formula-Junior-luokan kilpailulähtö. 15 autoa järjestäytyi lähtöruudukkoon, joukossa ajojen suurimmaksi sankariksi noussut Curt Lincoln. Startin jälkeen noin 200 metriä ruudukosta lähtösuoralla alkoi tapahtua. Lähdössä joku osui Lincolnin Brabhamin takaosaan, Lincoln pyörähti radan vasemmalle puolelle, ja takaa tulleet väistivät oikealle. Ruotsalainen Örjan Atterberg ei ehtinyt väistää maanmiestään Freddy Kottulinskyä vaan osui tämän Lolan takapyörään, lensi ilmaan ja putosi lopulta autoineen ylösalaisin radalle. Atterberg kuoli onnettomuudessa heti, Lincolnilta murtui sormi ja muut selvisivät vammoitta.


title: Eläintarhanajot

text: Muutama minuutti onnettomuuden jälkeen kisan tuomaristo ilmoitti ajojen päättyneen. Samalla päättyi Eläintarhanajojen historia. Kyseisen vuoden turma ei ollut ainoa tapahtuman historiassa, mutta se tapahtui aikana, jolloin ajoja jo pidettiin kaupungin päättävissä elimissä vaarallisina. Järjestelykomitea teki kilpailun jälkeen vallinneesta mielipideilmastosta omat johtopäätöksensä ja lupaa kilpailulle ei edes anottu vuodelle 1964. Sen sijaan rakennettiin Keimolan moottorirata, jolla kilpailtiin vuosina 1966–1978.


title: Eläintarhanajot

text: 1930-luvulla järjestettiin autokilpailuja myös Munkkiniemessä vuosina 1932 ja 1937.


title: Bordžomi

text: Bordžomi () on kaupunki Bordžomin piirikunnassa Samtskhe-Džavakhetin hallintoalueella Georgiassa. Bordžomi on piirikuntansa pääkaupunki ja siellä on vuoden 2002 väestönlaskennan mukaan 14 445 asukasta (koko piirin kaupunkilaiset 20 372, johon sisältyy myös Likanin kaupunkityyppinen taajama). Vuoden 2014 alun asukasluvuksi arvioitiin 13 500. Kylpyläkaupunkina Bordžomi tunnetaan erityisesti kivennäisvedestään. Kaupunki sijaitsee Bordžomin rotkon luoteisosassa Bordžomi-Kharagaulin kansallispuiston itäreunalla.


title: Bordžomi

text: Bordžomista johtaa kapearaiteinen rautatie Bakurianiin, joka sijaitsee 1 700 metrin korkeudella ja on Georgian talviurheilupääkaupunki. Bordžomi haki vuoden 2014 talviolympialaisten isännyyttä.


title: Bordžomi

text: Mtkvarijoen rotkossa sijaitseva Bordžomin kaupunki sijaitsee historiallisella Torin alueella. Nimi on mainittu ensimmäistä kertaa historiallisissa lähteissä 600-luvulla. Kaupungilla oli merkittävä rooli Georgian suojelemisessa ulkopuolisilta vihollisilta Etelä-Georgian keskeisenä sotilaallisena linnoituksena. Alue tuhoutuikin pahoin arabien hyökkäyksissä 600- ja 700-luvuilla sekä erityisesti mongolien hyökkäyksissä 1200- ja 1300-luvuilla. 1500-luvun lopulla osmanit valloittivat Etelä-Georgian ja Tori oli useita vuosisatoja turkkilaisen vaikutuksen alla.